BalkanMagazin :: Pompeova turneja - znak ponovnog angažovanja SAD u dugo zapostavljanom regionu\nponedeljak, 11. februar 2019 16:18\nAmerički državni sekretar Majk Pompeo započinje danas posetu Centralnoj Evropi, tokom koje će, prema rečima američkih zvaničnika, pokašati da se suprotstavi rastućem kineskom i ruskom uticaju u ovom delu sveta. Pompeo će tokom boravka u Mađarskoj izneti i zabrinutost zbog njenih energetskih veza s Moskvom i podstaći je da ne podrži izgradnju gasovoda „Turski tok“, koji je deo planova Kremlja da zaobiđe Ukrajinu.\n(Foto: Jim Lo Scalzo / EPA)\nPosećujući ove nedelje Mađarsku, Slovačku i Poljsku, američki državni sekretar Majk Pompeo želi da nadoknadi nedostatak angažmana Sjedinjenih Država, koji je otvorio vrata većem kineskom i ruskom uticaju u Centralnoj Evropi, piše Rojters pozivajući se na izjave službenika u američkoj administraciji.\nTurneju koja uključuje i učešće na konferenciji o Bliskom istoku, gde će Vašington, kako se nada, oformiti koaliciju protiv Irana, Pompeo započinje danas u Budimpešti, mađarskoj prestonici koja je poslednji put ugostila američkog državnog sekretara prilikom posete Hilari Klinton 2011. godine.\nU utorak Pompeo odlazi u Bratislavu, u Slovačkoj, i to će biti prva poseta toj zemlji na ovako visokom nivou u poslednjih 20 godina.\n„Ova poseta je zakasnela i potrebna“, rekao je jedan visoki američki zvaničnik, koji je želeo da ostane anoniman. „Naša poruka je da moramo tamo da se pojavimo ili ćemo izgubiti“. dodao je. „Naši napori na diplomatskom planu usmereni su na borbu za pozitivan uticaj i davanje naznake saveznicima u regionu o podršci i zainteresovanosti SAD, kako bi oni imali alternativu za Kinu i Rusiju“, objasnio je ovaj zvaničnik.\nVašington je zabrinut zbog rastućeg kineskog prisustva u Mađarskoj i Poljskoj, naročito zbog ekspanzije kompanije Huavej Tehnolodžiz, najvećeg svetskog proizvođača telekomunikacionih uređaja.\nSjedinjene Države i njihovi saveznici sa Zapada veruju da Huavej oprema može da bude upotrebljena za špijunažu i vide širenje te kompanije u Centralnoj Evropi kao način da stekne uporište na tržištu Evropske unije.\nHuavej poriče umešanost u obaveštajnu aktivnost za potrebe bilo koje vlade.\nPompeo će tokom boravka u Mađarskoj izneti i zabrinutost zbog njenih energetskih veza s Moskvom i podstaći je da ne podrži izgradnju gasovoda „Turski tok“, koji je deo planova Kremlja da zaobiđe Ukrajinu, glavnu tranzitnu rutu za ruski gas na putu za Evropu.\nMađarska, inače, najviše svog gasa dobija iz Rusije, a njen glavni domaći izvor električne energije je nuklearka Paks, u čije je proširenje ruski Rosatom uključen s 12,5 milijardi evra (14 milijardi američkih dolara). Mađarska je, takođe, jedna od onih EU država koje imaju najviše koristi od kineskih ulaganja.\nMađarski ministar spoljnih poslova Peter Sijarto izjavio je ovog meseca da bi SAD mogle da pomognu njegovoj zemlji u energetskom osamostaljivanju od Rusije, ohrabrujući Ekson mobil da nastavi s dugo odlaganim planovima o razvoju gasnog polja u Crnom moru.\nRojters navodi i da američki zvaničnici kažu da su SAD ostvarile napredak u sklapanju bilateralnih sporazuma o odbrani s Mađarskom i Slovačkom, koja želi da kupi borbene avione F-16.\nPrilika koje se ne propušta\nDanijel Frid, bivši američki ambasador u Poljskoj, izjavio je da je angažovanje SAD u ovom regionu opalo posle proširenja EU i NATO u Centralnoj Evropi, ali i zato što se pažnja Vašingtona pomerila ka Aziji i sukobu na Bliskom istoku.\n„Mnogi Amerikanci su mislili da je naš posao u ovom regionu završen, a ipak nije bilo tako“, rekao je Frid, koji sada radi u Atlantskom savetu u Vašingtonu. „Postojao je osećaj u prošloj administraciji da su Istočna i Centralna Evropa završen prostor“, dodao je.\nPompeova poseta Poljskoj biće najvećim delom fokusirana na konferenciju SAD o „budućnosti mira i sigurnosti na Bliskom istoku“. Reč je o dvodnevnom događaju koji počinje 13. februara.\nWašington se nada da će na toj konferenciji pribaviti podršku za povećanje pritiska na Iran da obustavi ono što Amerikanci zovu njegovim malignim ponašanjem na Bliskom istoku i okonča svoj nuklearni i raketni program.\nPredsednik Donald Tramp se prošle godine povukao iz sporazuma o ograničavanju iranskog nuklearnog programa, sklopljenog 2015., ali je Evropska unija rešena da ga se drži.\nNe zna se kakve delegacije će evropske prestonice poslati da učestvuju na pomenutoj konferenciji, događaju koji je iranski ministar spoljnih poslova Mohamed Džavad Zarif nazvao „očajnim antiiranskim cirkusom“.\n„Mi smatramo da će onaj ko ne učestvuje propustiti priliku“, kazao je za Rojters jedan od neimenovanih američkih zvaničnika.\nSavetnik Bele kuće Džared Kušner, Trampov zet, govoriće na ovom skupu o američkom planu za uspostavljanje mira između Izraelaca i Palestinaca, ali verovatno neće iznositi nikakve detalje.


Skandalozna UEFA razbesnela Engleze pred finale LE: Čelsijevim i Arsenalovim navijačima po 6.000 karata za stadion koji prima 70.000 - Telegraf.rs\n16/05/19 | 17:31 ≫ 17:34\nIz jednog londonskog kluba već su izdali saopštenje povodom odluke koja i te kako ima veze sa mestom odigravanja finala\nPredstojeće finale Lige Evrope između Arsenala i Čelsija pobuđuje veliku pažnju evropske, naravno najviše engleske javnosti odakle će krenuti i najbrojniji navijački talas - ali ne onako masovan kao što su mnogi mislili.\nU oba londonska kluba su, najblaže rečeno, zatečeni što je UEFA ograničila broj karata za navijače dva londonska kluba na po 6.000, koliko će im biti prosleđeno.\nBes u oba tabora je potpuno razumljiv, jer Olimpijski stadionu u Bakuu, gde se igra veliko finale 29. maja, prima skoro 70.000 navijača (68.700), iz čega proizilazi da će na tribinama najmanje biti onih koji navijaju za finaliste.\nIz Arsenala su tim povodom izdali saopštenje u kome kritikuju organizaciju meča.\n- Veoma smo razočarani da zbog putnih ograničenja UEFA može da obezbedi samo 6.000 karata za naše navijače za stadion čiji je kapacitet preko 60.000.\nIz UEFA-a su u startu iskalkulisali komplikacije prilikom dolaska navijača iz Londona, jer do Bakua mogu samo uz avionska presedanja, pa su iz tog razloga, za svaki slučaj, poslali klubovima daleko manji broj ulaznica.\n- Vreme će pokazati da li će i ovih 6.000 navijača koji dobiju karte uspeti da dođu u Baku zbog ekstremno izazovnog putovanja - navodi se u proglasu "Tobdžija".\nSaopštenje Arsenala stiglo je i pod pritiskom navijača koji danima preko društvenih mreža i direktno na adresu kluba, šalju primedbe na odluku UEFA, ne samo zbog broja karata, već zbog same činjenice da se finale tako važnog evropskog takmičenja igra u ne baš svima najpristupačnijoj prestonici Azerbejdžana.\nInače, Arsenal ima da brine o još jednoj važnom momentu pred finale, a to je situacija sa Henrikom Mhitarjanom, Jermenom, koji upravo zbog toga odakle je, može imati pretnji u Azerbejdžanu. Zbog političkih tenzija na relaciji dve države (Azerbejdžan - Jermenija), i otežavajućih okolnosti da državljani Jermenije dobiju ulazak u zemlju, osvajač Lige Evrope sa Junajtedom od pre dve godine, najverovatnije neće ni putovati na utakmicu sezone sa "Tobdžijama".\nČelsi posle suspenzije: FIFA im zabranila dovođenje igrača, pojačanja će ipak stići na Stamford Bridž, a ovo je mogući tim za narednu sezonu (FOTO) (GRAFIKA)\nArsenal oslabljen u finalu LE: Jedan od najboljih ''pakera'' zbog nacionalnosti ne putuje na meč sa Čelsijem?\nIzbacio loptu sa gol-linije protiv Frankfurta, pa produžio ugovor sa Čelsijem: Neverovatna 24 časa za Davida Luiza!\nGudelj spreman za Matića, nema više virus, napašće pehar Lige Evrope\n16. maj 2019 | 18:08\nUefa mafija,od toliko evropskih gradova oni izabrali ovaj na kraju sveta. Verovatno interes.


Putin: Videli ste šta naša moćna vojska može u Siriji. To još nije NIŠTA\nRuske oružane snage nisu ispoljile sve svoje sposobnosti u Siriji i mogle bi da "upotrebe dodatna vojna sredstva" ako bude neophodno, rekao je ruski presednik Vladimir Putin.\nPutin je istakao da Rusija nije ni blizu iscrpla sve svoje sposobnosti i mnogućnosti\n"Vidimo kako efikasno naši piloti i obaveštajci koordinišu svoje napore sa različitim snagama - vojskom na terenu, mornaricom i avijacijom, kako koriste moderno naoružanje", rekao je Putin u govoru povodom Nacionalnog dana ruskih službi bezbednosti.\nPutin je istakao da Rusija nije ni blizu iscrpla sve svoje sposobnosti i mnogućnosti.\n"Imamo dodatna vojna sredstva, i ako treba upotrebićemo ih", rekao je Putin.\nPutin je rekao da su ove godine ruske službe bezbednosti razotkrile 320 radnika i agenata stranih obaveštajnih službi, prenosi "Sputnjik".\n"Velika odgovornost leži na kontra-obaveštajcima. Oni su ove godine identifikovali više od 320 stranih agenata i njihovih pomagača", rekao je Putin.\nOn je dodao da su ruske službe bezbednosti 2015. godine sprečile "više od 30 krivičnih djela terorističke prirode".\nPrema njegovim rečima, strani špijuni i agenti trenutno jačaju svoje aktivnosti u Rusiji.


Građani Pjongjanja posećuju brdo Mansu kako bi odali počast bronzanoj statui severnokorejskim bivšim liderima Kimu II Sungu i Jim Jongu II, u Severnoj Koreji, 12. februara 2021. (AP foto/Ča Song Ho)\nSevernokorejski programi nuklearnog oružja i balističkih raketa hitan su prioritet Sjedinjenih Država, a Vašington ostaje posvećen denuklearizaciji zemlje, saopštio je u petak američki Stejt department.\nNedostatak direktnog angažmana Bajdenove administracije sa Severnom Korejom ne bi trebalo smatrati pokazateljem da izazov koji predstavlja njen program naoružanja nije prioritet, rekao je portparol Dipartmenta Ned Prajs.\n"Zapravo, vrlo jeste", rekao je na redovnom brifingu.\nSeverna Koreja je nastavila da napreduje u svojim nuklearnim i raketnim programima poslednjih godina "što ovo čini hitnim prioritetom za Sjedinjene Države i ono čime smo posvećeni da se bavimo zajedno sa našim saveznicima i partnerima", rekao je Prajs.\n"Glavna premisa je da ostajemo posvećeni denuklearizaciji Severne Koreje", rekao je.\nPrajs je rekao da je nedostatak direktnog angažovanja do danas bio "u funkciji toga da bi se uverili da smo uradili diplomatski posao, da smo bili u bliskom kontaktu, u kontaktu sa našim partnerima i saveznicima", u cilju koordiniranog pristupa.\nAdministracija Bajdena, koja je na dužnost stupila prošlog meseca, saopštila je da sprovodi potpun pregled politike prema Severnoj Koreji u konsultacijama sa saveznicima, posebno Južnom Korejom i Japanom, nakon do tada nezabeleženog angažmana bivšeg predsednika Donalda Trampa sa severnokorejskim liderom Kim Džong Unom, koji nije uspeo da nagovori Pjongjang da odustane od nuklearnog oružja.\nU poverljivom izveštaju Ujedinenih nacija u koji je Rojters imao uvid u ponedeljak kaže se da je Severna Koreja razvijala svoje nuklearne i programe balističkih projektila tokom 2020. godine kršeći međunarodne sankcije, uz pomoć finansiranja od oko 300 miliona dolara ukradenih putem sajber hakovanja.\nNajviši zvaničnik predsednika Džoa Bajdena za Aziju, Kurt Kampbel, rekao je da administracija mora brzo da odluči kako da pristupi Severnoj Koreji i da ne ponavlja odlaganja iz Obamine ere koje je dovelo do "provokativnih" koraka Pjongjanga koji su sprečili angažovanje.\nDržavni sekretar Entoni Blinken, koji je u četvrtak sa južnokorejskim kolegom razgovarao o Sjevernoj Koreji, rekao je da bi se dodatne koordinacije mogle da koriste u koordinaciji sa saveznicima kako bi Severna Koreja izvršila denuklearizaciju.\nBajden je tokom predizborne kampanje nazvao Kima "nasilnikom" i rekao da će se sa njim sastati "pod uslovom da se složi da će smanjiti svoj nuklearni kapacitet".\nNema naznaka da se Severna Koreja pomera ka denuklearizaciji\nKim naredio pogubljenje zvaničnika koji su organizovali samit sa Trampom?\nPompeo odbacio zahteve Severne Koreje o njegovoj smeni\nTramp otkazao Pompeovu posetu Severnoj Koreji\nPjongjang: "Zastareli scenario" koči napredak\nAmeričke obaveštajne agencije tvrde da S. Koreja pravi nove rakete


B92\t02.07.2018 06:37\nTrostruki osvajač šampionskog prstena je, dodaju američki mediji, viđen u Los Anđelesu tokom vikenda, kako bi drugi put doneo toliko očekivanu odluku o tome gde će nastaviti da juri titulu osvajača NBA lige, posle neispunjenih očekivanja u matičnim Klivlend Kavalirsima tokom protekle dve sezone.\nIako su se u Ohaju nadali da će u drugom boravku "Kralj" ostati veran sloganu "Defend the Land", jurnjava za supertimom Golden Stejt Voriorsa nije donela stvaranje šampionskog niza.\nDžejms je obećao da će doneti prsten u grad, to je i uradio u svojoj prvoj sezoni, uz podršku, u prvom redu, Kajrija Irvinga i Kevina Lava.\nPosle dodavanja Kevina Durenta sastavu Voriorsa, Kavalirsi nisu mogli da ponove rezultat, ni sa "velikom trojkom", a naročito ne bez aktuelnog plejmejkera Boston Seltiksa - "metla" u prošlosezonskom finalu je značila verovatan kraj Džejmsovog drugog boravka u Klivlendu.\nNovi pokušaj da pobedi Golden Stejt imaće već u potencijalnom finalu Zapadne Konferencije u koju stiže prvi put u svojoj 15-godišnjoj karijeri. Do toga namerava da stigne uz sjajan korpus mladih igrača, na čelu sa Lonzom Bolom, Kajlom Kuzmom, Brendonom Ingramom...\nIpak, ostaje pitanje da li će generalni menadžer Lejkersa Medžik Džonson želeti da se odrekne sastava koji bi u potencijalu mogao i bez pomoći superzvezde poput Džejmsa, kako bi njemu dodao već iskusne i etablirane saradnike.


Novak Đoković na impresivan način se plasirao u finale Australijan opena. Srpski teniser je za samo 85 minuta razbio Francuza Luku Puja 6:0, 6:2, 6:2.\n25.01.2019. - 11:27h\nĐoković se plasirao sedmi put u finale "Ozi opena", gde će igrati protiv velikog rivala Rafaela Nadala.\nNovak je dobio svih prethodnih šest finala u Melburun, a ovo će mu biti 24. Grend slem finale u kojem će se boriti za 14. titulu.\nTok meča mogli ste da pratie u LIVE BLOGU B92


Beograd i Priština od podneva u pomirljivom tonu - tportal\nBeograd i Priština od podneva u pomirljivom tonu\nKOSOVO DOZVOLILO UVOZ IZ SRBIJE\nZadnja izmjena 16.09.2011 17:24\nObjavljeno 16.09.2011 u 16:59\nI dok lokalni Srbi tonama zemlje i šljunka zatrpavaju prijelaze Jarinje i Brnjak, a srpski radikali dolijevaju ulje na vatru te su se, unatoč zabrani, alternativnim putevima probili na Kosovo, srpski predsjednik Tadić i službeni Beograd odlučili su očito smiriti tenzije\nNova gužva na KosovuPogledaj cijelu fotogaleriju\nNakon noćašnje sjednice Vijeća sigurnosti UN-a i današnje sjednice Vlade Srbije, isključive izjave srpskih čelnika danas su zamijenjene mekšima. Spremnost na dijalog vidljiva je i od kosovske Vlade koja je, nakon što je 20. srpnja zabranila uvoz robe iz Srbije, danas donijela odluku da je na dva prijelaza, Merdare i kod Bujanovca, uvoz robe iz Srbije ponovo dozvoljen.\nNakon danas održane sjednice, Vlada Srbije priopćila je da prati i kontrolira situaciju na Kosovu te je pozvala Srbe na sjeveru Kosova da mirno prosvjeduju i ne nasjedaju na provokacije.\n'Vlada prati i u potpunosti kontrolira situaciju na Kosovu. Stanje je mirno, a prema našim informacijama na prijelazima Jarinje i Brnjak su pripadnici Euleksa i KFOR-a, u skladu s mandatom koji im je dao UN', rekao je novinarima šef vladinog ureda za odnose s javnošću, Milivoje Mihajlović, nakon sjednice Vlade Srbije.\nGlasnogovornik Euleksa, Nicholas Hoton, potvrdio je danas da je ta misija EU preuzela nadležnosti na administrativnim prijelazima na sjeveru Kosova. Istaknuo je da su, uz pripadnike policije Euleks i carine, na prijelazima i njihovi lokalni kolege - Srbi i Albanci. Naglasio je pak da je nazočnost lokalnih carinika i pograničnih policajaca na prijelazima Jarinje i Brnjak simbolično, jer operativni dio posla obavljaju samo pripadnici Euleksa.\nDa se, unatoč burnim najavama, stanje na terenu smiruje, potvrđuje i podatak da na administrativnom prijelazu Merdare kosovski carinici, primjenjujući odluku Vlade Kosova, od danas u podne dozvoljavaju uvoz robe iz Srbije, koji je bio zabranjen od 20. srpnja. Preko prijelaza je tako do sada već na Kosovo ušlo pet šlepera natovarenih pšenicom iz Srbije.


Specijalno tužilaštvo Kosova Archives - GracanicaOnline.info\nOznaka: Specijalno tužilaštvo Kosova\nViše „Podignuta optužnica za ubistvo Olivera Ivanovića protiv šestoro“→\nPosle jutrošnje akcije specijalnih jedinica Kosovske policije na severu Kosovske Mitrovice, Vasilije Bojić pušten da se brani sa slobode, za Radeta Basaru tužilac je zatražio određivanje pritvora, dok se za osobom Ž.B. traga, saopšteno je na zajedničkoj konferenciji za medije Specijalnog tužilaštva i Kosovske policije.\nViše „Za Radeta Basaru zatražen pritvor, Vasilije Bojić pušten“→\nObjavljeno 16. oktobra 2019. by Vladislav ĆupU kategoriji HronikaTagged Oliver Ivanović, pritvor, Rade Basara, Specijalne jedinice Kosovske policije, Specijalno tužilaštvo Kosova\nZa krivično delo „ratni zločin protiv civilnog stanovništva“, uhapšena je osoba sa inicijalima R.D., saopštava Specijalno tužilaštvo Kosova, ne navodeći naconalnu pripadnost uhapšenog.\nViše „Uhapšen osumnjičeni za ratni zločin“→\nObjavljeno 4. oktobra 2019. by Vladislav ĆupU kategoriji HronikaTagged ratni zločin protiv civilnog stanovništva, Specijalno tužilaštvo Kosova, Uhapšen osumnjičeni\nViše „Produžen pritvor Zlatanu Krstiću iz Kragujevca“→\nAktiviran takozvani slučaj “Pronto 1”, saopštilo je Specijalno tužilaštvo Kosova. Optužnice su podignute protiv jednog ministra i nekoliko poslanika, osumnjičenih za, kako se kaže u saopštenju, narušavanje ravnopravnog statusa državljana i građana Kosova.\nViše „Aktiviran slučaj “Pronto 1”: na optužnici ministar i nekoliko poslanika“→\nObjavljeno 6. aprila 2018. 6. aprila 2018. by Vladislav ĆupU kategoriji HronikaTagged Pronto 1, Specijalno tužilaštvo Kosova\nOdluka specijalnog tužilaštva o obustavljanju istrage protiv osumnjičenih za ubistvo četrnaestorice srpskih žetelaca u Starom Gracku kod Lipljana je apsolutno sramna i skandalozna. Ona dokazuje da na Kosovu i Metohiji ne postoje pravo i pravda kada su u pitanju zločini nad Srbima, saopštila je Srpska lista.\nViše „Srpska lista: Odluka Specijalnog tužilaštva sramna i skandalozna“→\nObjavljeno 19. maja 2017. by Ivan MiljkovićU kategoriji SaopštenjaTagged Specijalno tužilaštvo Kosova, Srpska lista, Staro Gracko\nViše „NALOZI ZA HAPŠENJE 57 SRBA?“→\nObjavljeno 12. februara 2017. by Vladislav ĆupU kategoriji PolitikaTagged optužnice, ratni zločin, Specijalno tužilaštvo Kosova\n5. aprila 2020., 21:18


Bolji dani za fudbal sa Bambijem na čelu Radničkog, Janjić najavio rekonstrukciju Gradskog stadiona\nGradonačelnik Zrenjanina Čedomir Janjić i njegov pomoćnik Simo Salapura priredili su danas u Plavom salonu Gradske kuće prijem za proslavljenog srpskog fudbalskog reprezentativca Zorana Tošića Bambija.\nTošić je nedavno, u saradnji sa lokalnom samoupravom, preuzeo zrenjaninski Fudbalski klub Radnički, a bolji poznavaoci sportskih prilika u gradu na Begeju kažu da je ovaj scenario bio i očekivan, s obzirom na to da je pre dve godine Tošićeva “Akademija Bambi” potpisala sporazum o saradnji sa Radničkim.\nSaradnja podrazumeva da članovi Akademije, kada napune 12 godina, budu registrovani za mlađe kategorije ovog kluba. Kako je najavljeno, Tošić će, zbog svojih profesionalnih obaveza u inostranstvu, najvećim delom pomagati finansijski, dok će za sportski deo biti zaslužan njegov brat, Darko. O tome je bilo reči i na sastanku sa gradonačelnikom Janjićem.\n– Radnički je bio jedini klub za koji smo mogli da se odlučimo. Kao što smo pružili mogućnost dečacima da treniraju u zdravoj i lepoj sredini, tako smo želeli da slične uslove omogućimo i starijim fudbalerima, a sada i prvom timu Radničkog – kazao je Tošić, dodajući da je glavni teren Radničkog u dobrom stanju i da momci koji na njemu treniraju mogu da budu srećni.\nOn je napomenuo da mu je saigrač iz reprezentacije Nemanja Matić čestitao na novoj funkciji, dodajući da su njih dvojica razgovarala i o mogućoj prijateljskoj utakmici između Radničkog i Jedinstva iz Uba, čiji je prvi čovek upravo Matić, inače novi igrač Mančester junajteda.\nTošić je nedavno napustio moskovski CSKA, u kojem je proveo sedam godina. Prethodno je bio član Mančester Junajteda i Kelna, dok je u Srbiji branio boje Banata i Partizana.\n– Sada sam u pregovorima sa nekoliko klubova. Sve se pomalo odužilo, ali se nadam da ću do kraja meseca naći novi klub – kazao je Tošić.\nGradonačelnik Janjić je ocenio da kada jedan vrhunski fudbaler i srpski sportista ima želju da stane na čelo jednog zrenjaninskog kluba, onda nema Zrenjaninca koji prati ovdašnji sport, a koji ne veruje da će uslediti i veliki pomak.\n– Siguran sam da će naš fudbal vremenom da se vrati na velika vrata i to je ono što nedostaje Zrenjaninu otkad nema Proletera i Banata. Na stadionu u Karađorđevom parku sada nema ozbiljnih utakmica i to je velika šteta – istakao je Janjić, uz napomenu da Grad planira naredne godine da uloži značajna sredstva u obnovu ovog sportskog objekta i uz pomoć Pokrajine izgradi veliki atletski stadion, na kojem bi se mogla održavati značajna regionalna takmičenja.\nOn je dodao da će taj stadion imati punu funkciju onda kada Fudbalski klub Radnički bude igrao Super ligu na njemu.\nTagovi:bambi, fudbal, zoran tosic


DODIK - Izgradnja muzeja, dijaliznog centra, rekonstrukcija škola, puteva | Trebinje Live\nDODIK - Izgradnja muzeja, dijaliznog centra, rekonstrukcija škola, puteva\nU ovoj godini nastaviće se sa izgradnjom Hidroelektrane "Dabar", rekonstrukcije više škola u Hercegovini, izgradnje dijaliznog centra pri Bolnici Trebinje, muzeja ikona na Crkvini, rekonstrukcije puta Ljubinje-Trebinje i Foča-Tjentište, kazao je danas u Trebinju predsjednik Republike Srpske Milorad Dodik.\nOn je istakao da se završava izbor izvođača radova za izgradnju tunela od Nevesinja do Dabarskog polja,za projekat HE "Dabar", vrijednog 115 miliona KM, za šta su finansijska sredstva obezbijedili Vlada Republike Srpske i Elektroprivreda Srpske.\n"Izgradnja tog tunela počeće u ovoj godini, a cjelokupan projekat HE "Dabar" vrijedan je oko 370 miliona KM", kazao je Dodik, podsjećajući da je u proteklom periodu bilo dosta problema oko neophodnih ekoloških dozvola, koje su u toku rješavanja.\nDodik je rekao da će prioritetno biti i rekonstrukcija magistralnog puta Ljubinje-Trebinje, napominjući da se ne može očekivati da svih 60 kilometara bude završeno u 2016. godini, dodajući da je u toku i izrada projekta za izgradnju novog puta od Foče do Tjentišta, dolinom rijeke Sutjeske, čija vrijednost je procijenjena na oko 20 miliona KM.\n"Ovim će se riješiti saobraćajna izolovanost Hercegovine sa ostatkom Republike Srpske i regiona", napomenuo je predsjednik Srpske, dodajući da na svim projektima za Hercegovinu razgovara sa narodnim poslanikom Lukom Petrovićem, koji je i koordinator na ovom području.\nPrema Dodikovim riječima, Bolnici u Trebinju odobreno je milion KM, čime će biti riješena dva velika problema ove zdravstvene ustanove - hemodijaliza i kardiovaskularne bolesti.\n"U ovoj godini izgradićemo dijalizni centar i rekonstruisati dio prostorija Bolnice, koje su neophodne kako bi se stvorili uslovi za angio salu, koja je donacija iz Srbije", rekao je Dodik, dodajući da će biti rekonstruisano i nekoliko škola na području Hercegovine, a jedna od njih biće i srednjoškolski centar u našem gradu.\nPredsjednik Srpske istakao je i da će njegov kabinet i Vlada Republike Srpske obezbijediti finansijska sredstva za izgradnju muzeja ikona na brdu Crkvina iznad Trebinja, što će dodatno obogatiti turističku i kulturnu ponudu grada.\n"Projekat je govot, inicijalna sredstva su obezbijeđena, tako da će to biti jedinstven objekat koji zaslužuje ne samo naša Eparhija, već i čitavo Trebinje i Republika Srpska", kazao je Dodik.\nU NOVOTEKSU ĆE USKORO DA SE ŠIJE\nPredsjednik Srpske Milorad Dodik poručio je danas iz Trebinja da će uskoro biti uposlen i objekat i oprema teksilnog preduzeća Novoteks, koji je sredinom januara za 3.160.000 KM kupila Vlada Republike Srpske.\n"Mi smo se odlučili da kupimo Novoteks ne da bismo stekli vlasništvo, već kako bi preuzeli odgovornost za kvalitetno upošljavanje i zapošljavanje tog objekta i opreme. Stvorene su sve objektivne pretpostavke da ovaj pogon, rasterećen obaveza iz prošlosti, može najkvalitetnije da radi", kazao je Dodik.\nOn je zaključio da će u narednom periodu biti i novih ulaganja u Novoteks.


Predlog rezolucije SDP-a o očuvanju Aerodroma nije uvršten u dnevni red | Analitika - Informativni Portal\nPredlog rezolucije SDP-a o očuvanju Aerodroma nije uvršten u dnevni red\nSkupština nije prihvatila da se u dnevni red sjednice, koja je počela danas, uvrsti Predlog rezolucije o očuvanju Aerodroma Crne Gore, koju su dostavili poslanici Socijaldemokratske partije (SDP).\nObjavljeno: 28. 11. 2019 - 13:56\nPoslanici SDP-a, Draginja Vuksanović Stanković, Raško Konjević, Ranko Krivokapić i Džavid Šabović, predloženom rezolucijom tražili su da se odustane od od najavljenog modela valorizacije putem davanja u dugoročnu koncesiju.\nPredsjednik Skupštine, Ivan Brajović, kazao da, iako podržava rezoluciju, nije mogao da je uvrsti u dnevni red. On je objasnio da u momentu kada je koncipiran dnevni red i zakazana sjednica nije prošlo 15 dana od kada je rezolucija upućena parlamentu.\n“Što se mene tiče ona će se naći u dnevnom redu naredne sjednice Skupštine”, poručio je Brajović.\nPoslanici SDP-a su rezolucijom predlažili da parlament zaduži Vladu da na bazi projektovanih potreba pripremi plan razvoja aerodromske infrastrukture, sa procjenom potrebnih ulaganja i izvjesnom mogućnošću kompanije Aerodromi Crne Gore da finansira svoj budući razvoj.\nOni su tražili i da Skupština sugeriše potrebu izrade dugoročne strategije razvoja avio-saobraćaja, sa posebnim osvrtom na poziciju nacionalne avio-kompanije, jer je dosadašnja praksa pokrivanja dugova iz državnog i budžeta subjekata u državnom vlasništvu, nezakonita, štetna i neodrživa.\nSDP je predloženu rezoluciju dostavila jer Aerodromi Crne Gore, i pored nametnutiih obaveza prema nacionalnom avio-prevozniku Montenergro Airlines-u, kao i brojnih manjkavosti u poslovanju aktuelnog menadžmenta preduzeća, bilježe pozitivne poslovne rezultate, obezbjeđuju razvoj iz sopstvenih sredstava i pune državni budžet.\nJedan od razloga predlaganja rezolucije je i to što Aerodromi, sa pripadajućom infrastrukturom, zbog svoje specifične, gotovo monopolske, pozicije na tržištu, obezbjeđuju značajni garantovani profit.\nU SDP-u smatraju da taj profit mora da ostane državi kao vlasniku, odnosno njenim građanima, i da se od njega mogu finansirati razne djelatnosti od javnog interesa, umjesto što bi završio kao zarada i ekstraprofit bilo kom koncesionam i privatnom subjektu.\nOni su naveli i da je neophodno da se otvori parlamentarna rasprava na tu temu i usvoje odgovarajući zaključci.\nTagovi: SDP Aerodromi Crne Gore skupština crne gore\nMladić pretučen kod Delte, policija na Zab...


Tomas Bah - Blic Sport\nDa li će se ili ne održati Olimpijske igre u Tokiju? Ako pitate Tomasa Baha, predsednika Međunarodnog olimpijskog komiteta, hoće. Ali ako pitate Japance da li su za to da sledeće godine ugoste najbolje sportiste sveta - ne znamo da li bi odgovor bio isti.\nPere Miro, direktor Olimpijske solidarnosti, fonda MOK iz kojeg se finansiraju nacionalni olimpijski komiteti i federacije, i direktor sektora za odnose sa nacionalnim olimpijskim komitetima prenosi utiske predsednika MOK Tomasa Baha.\nDelegacija Olimpijskog komiteta Srbije predvođena predsednikom Božidarom Maljkovićem, a koju su činili i potpredsednik Žarko Zečević, generalni sekretar Đorđe Višacki i predsednik Komisije za međunarodno–sportsku saradnju Nj. E. Ivan Mrkić, održali su izuzetno uspešan sastanak sa predsednikom Međunarodnog olimpijskog komiteta, dr Tomasom Bahom u sedištu ove organizacije u Lozani. Sastanku sa Predsednikom MOK–a prisustvovao je i predsednik Svetske rvačke federacije i član Međunarodnog olimpijskog komiteta, Nenad Lalović.\nPredsednik Međunarodnog olimpijskog komiteta (MOK) Tomas Bah rekao je da je šokiran i besan posle izveštaja istražitelja Svetske antidoping agencije (WADA) Ričarda Meklarena povodom ruskog doping skandala.\nBah će tražiti pomoć od Rusije u sprečavanju hakera\nPredsednik Međunarodnog olimpijskog komiteta (MOK) Tomas Bah rekao je da će tražiti pomoć ruskih vlasti u sprečavanju hakera da objave poverljive medicinske podatke olimpijskih sportista.\nPredsednik Međunarodnog olimpijskog komiteta (MOK) Tomas Bah rekao je da će jedna od stanica olimpijskog plamena koji će ove godine goreti na Olimpijskim igrama u Riju biti i izbeglički kamp u Atini.\nBah: Rusija napravila prve korake u reformama anti-doping programa\nPredsednik Međunarodnog olimpijskog komiteta Tomas Bah rekao je da je obavešten o "veoma važnim prvim koracima" Rusije u reformi anti-doping progama, posle suspenzije Atletskog saveza Rusije zbog optužbi o sistemskom dopingu sportista.\nBah: Verujem da će Olimpijske igre u Riju biti bezbedne


Irska bilježi porast zahtjeva za privremene naknade nezaposlenima\nPremijer Irske Majkl Martin izjavio je da će broj ljudi koji predaju zahtjeve za privremene naknade za nezaposlene u Irskoj porasti za oko 50.000, kao ishod pooštravanja vanrednih mjera zbog Covid-19.\nKako je rekao, taj bi broj mogao porasti sa sadašnjih 200.000 na 250.000.\n“Primili smo dodatnih 17.000 zahtjeva za PIP, nakon zatvaranja firmi”, naglasio je Martin.\nPremijer je rekao da će Vlada Irske vjerovatno morati da produži period režima PIP, koji ističe u aprilu.\nVlada Irske odbila je poziv organa nadležnih za zdravstvo da uđe u drugi period sprovođenja vanrednih mjera na državnom nivou, a sve pokrajine su dostigle treći od ukupno pet nivoa ograničenja u kojem se na tri sedmice zatvaraju restorani i pabovi.\nIrska je uvela režim Isplata nezaposlenima tokom pandemije /PIP/ u martu i to za ona lica koja su trenutno otpuštena, a broj onih koji su predali zahtjev porastao je prije dvije sedmice, prvi put od maja, i to kada su Dablin i Donegal došli do trećeg nivoa ograničenja.\nTags #irska #naknade za nezaposlene\nKvitova u polufinalu Rolan Garosa


Zaključak – Općinsko pravobranilaštvo\n30. Novembra ,2017 30. Novembra ,2017 Zaključak\nNa osnovu člana 12. Pravilnika o unutrašnjoj organizaciji u Općinskom javnom pravobranilaštvu Travnik, Stručni kolegij u OJP Travnik, na sjednici dana 09.01.2017.god. rješavajući o pitanju angažovanja dodatne radne snage, zbog povećanog obima poslova donosi sljedeći:\nO angažovanju jednog studenta na poslovima unosa tehničkih podataka u izvršnim predmetima.\nOpćina Novi Travnik, Služba za privredu, razvoj, obnovu i komunalne poslove je dostavila OJP Travnik cca 4.000 predmeta- rješenja o plaćanju komunalne naknade za fizička i pravna lica, na dalje postupanje.\nObzirom da navedeni poslovi nisu planirani u ovolikom obimu, to je radi efikasnosti rada nužno angažovati dodatne ljudske resurse, odnosno primiti radnika za obavljanje tih privremenih i povremenih poslova.\nKako u OJP Travnik nisu planirana sredstava za ovu namjenu, a niti su raspoloživa budžetska sredstva dostatna da pokriju ovaj trošak za uposenika, jedini način da se ovi poslovi efikasno i ekonomično urade je angažovanje studenata putem ovlaštenog studentskog servisa.\nObzirom na gore navedene potreba za angažovanjem dodatne radne snage u OJP Travnik, donesena je odluka o zaključenju Ugovora o saradnji sa Društvom za posredovanje i zapošljavanje omladine i studenata „STUDENT“ d.o.o.Zenica, P.J. Studentski servis Sarajevo.


Živite u KS, imate najmanje 10 godina staža i nezaposleni ste? Možete dobiti poticaj - Klix.ba\nKanton Sarajevo Živite u KS, imate najmanje 10 godina staža i nezaposleni ste? Možete dobiti poticaj\nŽivite u KS, imate najmanje 10 godina staža i nezaposleni ste? Možete dobiti poticaj\nsamozapošljavanje zapošljavanje Vildana Bešlija\nNa posljednjoj sjednici Skupštine Kantona Sarajevo usvojena je inicijativa Vildane Bešlija, zastupnice Naše stranke u Skupštini KS, za uvođenje granta za podsticaj samozapošljavanja za osobe srednje starosne dobi.\n"Radi se o osobama koje imaju najmanje deset godina radnog iskustva, koje nisu zaposlene i žele samostalno svojim radom obezbijediti egzistenciju. To su osobe koje imaju radno iskustvo i posjeduju vještine i znanja, te ih vrlo vjerovatno finansijska sredstva dijele od realizacije predloženog samoodrživog projekta", navela je Bešlija.\n"Kako posjeduju znanja i iskustvo vjerovatno je da će se ova mjera pozitivno odraziti i u smislu njihovog ostanka u Bosni i Hercegovini, te da su koristi od njihovog samozapošljavanja višestruke", obrazložila je Bešlija svoju inicijativu.


Priština: Državni vrh i opozicija protiv održavanja srbijanskog referenduma na Kosovu\nU zajedničkom saopštenju institucija Kosova, Predsedništva, Skupštine i Vlade, navodi se da je ponovljeno da će kosovski Srbi sa dvojnim državljanstvom imati pravo da glasaju putem pošte i u Kancelariji za vezu Beograda u Prištini\nDržavni vrh Kosova je na sastanku sa ambasadorima grupe Kvinte i predstavnikom EU u vezi sa održavanjem referenduma u Srbiji na teritoriji Kosova izneo “usaglašen i zajednički stav” da otvaranje srbijanskih biračkih mesta na Kosovu predstavlja jasno kršenje Ustava i zakona Kosova, kao i međunarodne prakse, prenosi Anadolu Agency (AA).\nNakona sastanka, premijer Kosova Albin Kurti je izjavio je da će za sutra u 14 sati zatražiti održavanje vanredne sednice Skupštine Kosova povodom zahteva da kosovski Srbi glasaju na referendumu o ustavnim promenama Srbije, koji je zakazan za nedelju, 16. januara.\nRanije danas su ambasadori Kvinte i Evropska unija u zajedničkom saopštenju pozvali Vladu Kosova da omogući kosovskim Srbima da glasaju na referendumu Srbije.\nU zajedničkom saopštenju institucija Kosova, Predsedništva, Skupštine i Vlade, nakon sastanka sa ambasadorima grupe Kvinte i predstavnikom EU, navodi se je ponovljeno da će kosovski Srbi sa dvojnim državljanstvom imati pravo da glasaju u skladu sa međunarodnim standardima i praksom, odnosno poštom i u Kancelariji za vezu Beograda u Prištini.\n“Institucije su jasno stavile do znanja da otvaranje srpskih biračkih mesta na Kosovu predstavlja jasno kršenje Ustava i zakona Kosova, kao i međunarodne prakse. Štaviše, takav čin predstavlja kršenje teritorijalnog integriteta od strane Srbije u odnosu na nezavisnu i suverenu državu Kosovo. Institucije su pozvale međunarodnu zajednicu da u odnosu na Kosovo primeni iste standarde kao i za bilo koju drugu državu”, navodi se u saopštenju.\nDodaje se da Ustav Kosova, važeći zakoni na Kosovu, kao i međunarodno pravo i međunarodna praksa ne priznaju pravo jedne države da održi referendum na suverenoj teritoriji druge države, te da je dosadašnja praksa primenjivana od 2012. godine, bila neustavna.\nKosovske institucije su naglasile da nije u pitanju uloga OEBS-a, već uloga Srbije i njenih paralelnih i nelegalnih struktura na Kosovu, jer pre nego što bi OEBS prikupio glasove bio bi održan potpuno nezakonit proces otvaranja biračkih mesta i glasačkih kutija na teritoriji Republike Kosovo za referendum druge države, odnosno Srbije, a taj proces bi organizovala Srbija.\n“Kako svedoči pismo koje su srpske vlasti uputile OEBS-u, razlog zašto Srbija insistira na otvaranju biračkih mesta na Kosovu je zato što Kosovo smatra delom svoje teritorije. Stoga želi da iskoristi referendum kao sredstvo za proširenje svog suvereniteta nad Kosovom. Prema tome, pozicija kosovskih institucija nema veze sa OEBS-om, već sa protivljenjem ovoj stalnoj tendenciji Srbije, koja dokazuje jasne teritorijalne pretenzije na Kosovo”, ističe se u saopštenju.\n“Kao takve, kosovske institucije pozivaju sve demokratske države da podrže Kosovo u njegovim naporima da zaustavi tekuće akcije Srbije koje podrivaju suverenitet, teritorijalni integritet i državnost Kosova. Ova praksa Srbije, koja sledi ruski model, ima punu podršku Ruske Federacije, dokazujući na taj način svoje tendencije za brzu destabilizaciju našeg regiona i poništavajući uspehe koje su Kosovo i region postigli u partnerstvu sa prijateljskim demokratskim zemljama”, zaključuje se.\nU međuvremenu je i kosovska opozicija podržala stav Vlade Kosova. Lider Demokratske partije Kosova Memli Krasniqi je izjavio da je održavanje referenduma Srbije na Kosovu neustavno i predstavljalo bi flagrantno kršenje suvereniteta Kosova. Predsednik opozicionog Demokratskog saveza Kosova Lumir Abdixhiku izjavio je da je neprihvatljivo održavanje bilo kakvog referenduma druge države na Kosovu. I Alijansa za budućnost Kosova je saopštila da je namera Srbije da održi ustavni referendum na teritoriji Kosova flagrantan napad na suverenitet i ustavni integritet Kosova i zato ohrabruje i podržava sve one koji se oštro protive organizovanju ovog referenduma.\nDržavni vrh Kosova Referendum Srbije sastanak sa predstavnicima grupe Kvin i EU\nKurti i Borell o učešću kosovskih Srba na referendumu u Srbiji


Na sudu zbog “javnog istupanja” - juGmedia\nLESKOVAC – Predsednik malih akcionara privatizovanog preduzeća HUP “Balkan” u Leskovcu Grujica Ilić naći će se na optuženičkoj klupi zato što je javno iznosio svoje ocene i stavove o stanju u tom preduzeću.\nU saopštenju lokalne stranke Pokret pravda i razvoj, čiji je Ilić predsednik, navodi se da su vlasnici Balkana podneli tužbu zbog iznesenih činjenica o stanju u kome se nalazi nekadašnji leskovački turističko-ugostiteljski gigant.\nPokret je izrazio iznenađenje zbog navoda u tužbi, po kojima je javnim istupanjem Ivković naneo štetu preduzeću. Postavlja se pitanje o kakvoj se šteti radi, budući da, piše u saopštenju, firma godinama ne radi i ne ostvaruje prihode.\nRukovodstvu Balkana ovo nije prva tužba protiv onih koji javno iznose činjenice o rezultatima privatizacije. Protiv dopisnce Blica iz Leskovca vodi se sudski spor u Leskovcu i Beogradu zbog objavljenih tekstova o tom preduzeću.\nOve jeseni edukacije za pravosudni ispit i u Nišu\nPripremna nastava za pravosudni ispit, koja se 30 godina održavala isključivo u Beogradu, ove jeseni biće održana prvi put u Nišu za sve pravnike…


GORAN VESIĆ U PRAGU: Sa potpredsednikom Vlade Češke uputio poziv investitorima! - Informer\nZamenik gradonačelnika Beograda Goran Vesić sastao se danas u Pragu sa potpredsednikom Vlade Češke Karlom Havličekom i pozvao češke investitore da iskoriste potencijale i investiraju u Beograd koji je, kaže, u prethodne četiri godine ostvario zavidne rezultate.\nVesić se sastao i sa potpredsednikom komore industrijalaca Fratišekom Čalopekom i razgovarao sa predstavnicima brojnih evropskih i čeških kompanija koje su zaintresovane za ulaganje, među kojima su “EP holding” i “Veolija”.\n- U ovom trenutku nema boljeg mesta za investiranje u Evropi od Srbije i Beograda. Okrenuti smo ka investicijama i to pokazuju rezultati koje imamo u poslednje četiri godine. Nezaposlenost je pala sa 24 odsto na ispod 10 odsto - rekao je Vesić i precizirao da danas u srpskoj prestonici radi oko 720.000 ljudi, a pre četiri godine 560.000.\nTakođe, napredak pokazuje i prosečna plata u Beogradu koja danas, kako kaže, iznosi 576 evra, što je za 116 evra više nego pre četiri godine.\n- To pokazuje da se Beograd razvija i da svoju priliku mogu da traže kompanije iz Češke - rekao je Vesić za Tanjug koji je, takođe, izrazio zadovoljstvo što je jednodnevni boravak srpske delegacije u Pragu završen sastankom sa visokim državnim zvaničnicima.\nPrema Vesićevim rečima, sastanak sa potpredsednikom češke vlade pokazuje koliko im je značajna saradnja sa Srbijom i Beogradom.\nIstiče da je na tom susretu bilo reči o projektima čeških kompanija u Beogradu koje, kako kaže, treba da dođu u još većem broju i iskoriste dobru političku i sve bolju ekonomsku saradnju koja postoji između dve zemlje.\n- Mi u ovom trenutku razgovaramo sa Tatrom, kompanijom čiji se tramvaji nalaze u Beogradu o njihovoj restauraciji. Intezivno pričamo o mogućnostima da se to uradi i verujem da ćemo u narednom periodu, u skladu sa našom zakonskom procedurom, moći da modernizujemo tramvaje - rekao je Vesić.\nNavodeći da je jedna česka kompanija kupila “Filmski grad”, Vesić je izrazio nadu da će već iduće godine biti rekonstruisani studiji što će, veruje, omogućiti da se u Beogradu snima više filmova.\n- Razgovarao sam sa kompanijom EP holding koja je zaintresovana za ulaganje u energetiku, u sisteme toplotnog grejanja, i koja je jedna od najmoćnijih kompanija. Imaju nameru da rade u Beogradu, a ja sam preneo sve one potencijale i povlastice koje dajemo kao grad, pored onih koje daje Republika - istakao je Vesić.\nMišljanje je da je došlo vreme da i druge češke kompanije slede primer onih koje su već ulagale u Beograd.\n- Činjenica da su velike češke kompanije zaintresovane za investiranje govori da je Srbija postala stabilna, jer Česi obično ne dolaze prvi, već uglavnom slede nemačke kompanije a u Srbiji danas, pored kineskih koje su tu od ranije, imate najviše nemačkih i francuskih kompanija - rekao je Vesić.\nDanas, kako kaže, i privrede drugih zemalja slede njihov primer i sve to govori da je Srbija interesantna destinacija za ulaganja.\nU delegaciji sa Vesićem bio je i predsednik Skupštine grada Beograda Nikola Nikodijević, predsednik Mešovitog komiteta za saradnju Srbije i Češke i državni sekretar u Ministarstvu trgovine, turizma Stevan Nikčević, v.d. direktora GSP Radiša Momčilović i izvršni sekretar Gradske uprave Beograda Jovica Vasiljević.\nGoran Vesić Češka Beograd poseta Karl Havliček


vesti Tutin Archives - PPmedia\n“Skapiraj sistem – razgovori sa mladima”\nPrijepolje/Priboj/Nova Varoš/Novi Pazar/Sjenica/Tutin – U okviru projekta „Skapiraj sistem – razgovori sa mladima”, koji OSCE realizuje u saradnji sa šest Kancelarija za mlade održane su online sesije za srednjoškolce. Mladi su imali prilike da nauče koja je uloga lokalne samouprave, ko donosi odluke, ali i kako se finansira lokalna samouprava. Srednjoškolci od 15 do 18 […]\nadminpp033 Нема коментара 16 марта, 2021 6:14 pm\nU 21. kolu Srpske lige grupa Zapad fudbaleri Fapa savladali su na svom terenu u derbiju začelja ekipu Tutina sa 4:2 (1:0). Strelci za pribojce bili su Nikola Milošević 3, Dženan Plojović 48, 62 (p) i Marko Stanković u 84 minutu, sa druge strane pogađali su Miloš Đokić u 60 i Stefan Sibinović u 90+3. […]\nadminpp033 Нема коментара 4 априла, 2018 7:05 pm\nPoginuo predsednik opštine Tutin Šemsudin Kučević\nPredsednik opstine Tutin Šemsudin Kučević, izgubio je život u saobraćajnoj nesreći koja se oko 15 sati dogodila na putu Novi Pazar – Tutin. Kučević je ubrzo nakon udesa prevezen u novopazarsku bolnicu, gde je podlegao povredama, saznaju Glas zapadne Srbije i PP Media. Kučević je u automobilu bio sa vozačem, kada je, prema rečima očevidaca, […]\nadminpp033 Нема коментара 12 октобра, 2017 4:25 pm


Vuković: Gondola- biser turističke ponude | Trebevic.net\nVuković: Gondola- biser turističke ponude\nGradonačelnik Istočnog Sarajeva Nenad Vuković izjavio je danas na Palama da je novootvorena kabinska žičara u Ski-centru “Ravna planina” biser turističke ponude ne samo Pala i Istočnog Sarajeva, već cijele Republike Srpske, te da je pogodna destinacija i za turiste iz država u okruženju.\n“Turizam je za grad Istočno Sarajevo jedna od najvažnijih privrednih grana, što smo projektovali i našom razvojnom strategijom. Izuzetno sam zadovoljan da se ovaj centar pridružio Jahorini, Trebeviću i Romaniji kao top-turističkim destinacijama”, rekao je Vuković novinarima, nakon promotivne vožnje gondolom.\nPrema njegovim riječima, porodica Golijanin, koja je vlasnik kompanije “Majneks” napravila je nešto što nisu mogle da urade čak ni države u okruženju i čestitao im na sposobnosti, nastojanju, viziji i hrabrosti da savladaju ovaj veliki izazov.\n“Grad Istočno Sarajevo, putem Turističke organizacije, uvrstiće Ski-centar `Ravna planina` u kompletnu turističku ponudu Istočnog Sarajeva”, poručio je Vuković, izražavajući uvjerenje da će grad, opštine i institucije na nivou Republike Srpske podržati ovaj projekat čiji je konačni cilj izgradnja gondole do Jahorine.\nNačelnik opštine Pale Boško Jugović pohvalio je odvažnost i vizionarski poduhvat kompanije “Majneks”, ističući da je veoma srećan što je baš on kao načelnik u prilici da prisustvuje svečanosti puštanja u rad prve kabinske gondole u regionu.\n“Čestitam porodici Golijanin, koja je uspjela da realizuju ovu kapitalnu investiciju”, rekao je Jugović i dodao da će lokalna zajednica podržati ovaj strateški turistički projekat.\nPredsjednik Skupštine opštine Pale Predrag Vučićević smatra da je porodica Golijanin danas “napisala novu istoriju Pala”.\n“Hvala porodici Golijanin što na dostojan način reprezentuju našu opštinu” rekao je Vučićević.\nDirektor “Majneksa” Veljko Golijanin zahvalio je gostima za podršku i ponovio da je danas okončana prva faza izgradnje gondole ka Jahorini.\nOn je podsjetio da je ovo prva ovakva gondola u BiH, da ima 19 kabina, a da svaka prevozi deset skijaša, odnosno da je njen ukupni kapacitet 2.200 putnika na čas.\nSki-centar “Ravna planina” u ponudi ima sedam i po kilometara ski-staza urađenih prema najvišim standardima, a glavna staza dužine 1.400 metara zadovoljava sve svjetske standarde koje se koriste za održavanje Fis-trka.\nU Ski-centru “Ravna planina” na Palama danas je svečano puštena u rad kabinska žičara, koja je dio projekta “Jahorina-ekspres”, koji bi trebalo da povezuje Pale i Jahorinu.\nFotografije kabinske žičare na Ravnoj planini pogledajte OVDJE!\nNenad VukovićPredrag VučičevićRavna planinaVeljko Golijanin


Vesti online / Sport / Fudbal / Rašović: Potrudićemo se da ostanemo na vrhu\nTrener Partizana Vuk Rašović rekao je danas da je dobro što je njegova ekipa uspela da zabeleži pobedu posle eliminacije iz Lige Evropa, kao i da će učiniti sve da crno-beli budu na prvom mestu.\nZadovoljan pobedom: Vuk Rašović\nPartizan je večeras na svom stadionu pobedio Rad sa 3:1 u utakmici četvrtog kola Super lige Srbije. Strelci za aktuelnog prvaka države bili su Fofana u 10, Andrija Živković u 60. i Saša Ilić u 74. minutu, dok je gol za goste postigao Vladimir Rodić u 53.\n"Utakmica je bila onakva kakvu smo očekivali. Znali smo da Rad ima mladu i poletnu ekipu i da će igrati otvoreno, kao što su i igrali. Igrali smo utakmicu koju smo morali da pobedimo. Dobro je da smo u tome uspeli. Dali smo tri gola i imali smo još tri, ccetiri prilike", rekao je Rašović novinarima na stadionu Partizana.\nOn je rekao da utakmica došla u nezgodnom trenutku, posle poraza od Tuna u četvrtak, ali da su igrači ozbiljno ušli u meč i dali svoj maksimum.\n"Vratili smo se na prvo mesto, moramo da uradimo sve da tu što duže ostanemo", rekao je Rašović.\nMladi fudbaler crno-belih Andrija Živković i u svom drugom meču bio je jedan od najvažnijih igrača na terenu. On je kod prvog gola asistirao Ismaelu Fofani, dok se u drugom poluvremenu i sam upisao u listu strelaca.\n"Znamo kakav je to potencijal. Živković to pokazuje na svakoj utakmici i nadam se da će nastaviti u ovom ritmu", kazao je on.\nNikola Ninković zamenjen je u drugom poluvremnu, a publika ga je ispratila zvižducima, nakon čega je mladi fudbaler Partizana zaplakao na klupi.\n"Ninković je bio malo ispražnjen, videli smo da je bilo problema u igri. On mora da nastavi da radi i ubeđen sam da će se već na sledećoj utakmici izboriti za aplazue publike", kazao je Rašović.\nTrener Rada Nebojša Milošević rekao je da ne misli da je njegova ekipa, i pored poraza, bila inferiorna u većem delu utakmice.\n"Završili smo i četvrtu utakmicu sa četvrtim rezultatskim neuspehom, međutim, mislim da smo večeras prikazali dosta pozitivnih stvari. Primili smo naivno golove, pogotvo druga dva. Mlađim igračima nedostaje takmičarsko iskustvo u trenucima kada se lomi rezultat i mislim da je to presudilo večeras. U dobrom delu utakmicu\nnismo bili inferiorni, možda je rezultat malo previsok", rekao je Milošević.\nFUDBAL Živković doveo Partizan do prvog mesta


Bijeljina: Plastičnim eksplozivom na pekaru – Informer\nPlastični eksploziv aktiviran je sinoć u Bijeljini pred ulaznim vratima pekare “Lipa”, na kojoj je pričinjena velika materijalna šteta, potvrdila je Srni dežurni tužilac Mira Nedić.\nNedićeva je navela da se eksplozija dogodila poslije 23.00 časa, te da je eksploziv postaljen pred ulaznim vratima sa zadnje strane objekta koji se nalazi u Ulici Srpske vojske.\n“Inspektori Centra javne bezbjednosti Bijeljina rade na ovom slučaju tako da je rano govoriti o bilo kakvim procjenama”, rekla je Nedić i dodala da će i sa vlasnikom pekare u krim-istrazi biti obavljen razgovor.\nU eksloziji nije bilo povrijeđenih, rečeno je Srni u CJB Bijeljina. Radnici sektora kriminalističke policije CJB Bijeljina izvršili su uviđaj i preduzimaju druge istražne radnje kako bi rasvijetlili ovaj slučaj.\nEksploziju, koja se dogodila u 23.50, policiji su prijavili građani.\nPrema nezavničnim informacijama, vlasnik pekare je Albanac, B.Đ.\nVIDEO/ Pucao na Bijelu kuću: Ja sam ”Isus modernog doba”, Bog mnogo toga od mene traži


MODS uzeo učešće u javnim raspravama o nacrtima obrazovnih zakona - Mreža organizacija za decu Srbije\nMinistarstvo prosvete, nauke i tehnološkog razvoja pokrenulo je proceduru za donošenje novog Zakona o osnovama sistema obrazovanja i vaspitanja i Zakona o dualnom obrazovanju. Sredinom maja ove godine, Ministarstvo je objavilo nacrte ova dva zakona i stavilo ih na javnu raspravu.\nBudući da je reč o aktima koji imaju presudan značaj za ostvarivanje prava dece na dostupno predškolsko, osnovno i srednje obrazovanje, MODS je sproveo obuhvatnu analizu oba nacrta i uključio se u javnu raspravu. U fokusu ovih analiza našle su se odredbe nacrta zakona koje se tiču ostvarivanja prava na kvalitetno obrazovanje.\nNa osnovu sprovedenih analiza, MODS je izradio predloge za izmene i dopune oba nacrta zakona i dostavio ih Ministarstvu. Doprinos izradi ovih predloga dali su predstavnici članica MODS-a: UG Roditelj, Centra za integraciju mladih, Zapadnobalkanskog instituta, Centra za razvoj potencijala dece i mladih “Plej”, Udruženja građana sa hendikepom “Frend”, kao i Agroinvest Fondacije.\nJavna rasprava o nacrtima zakona završena je 8. juna. Od Ministarstva prosvete se očekuje da na osnovu komentara koji su prikupljeni tokom javne rasprave utvrdi konačne verzije nacrta zakona i uputi ih Vladi.\nMODS će nastaviti da prati putanju ova dva zakona i zalaže se za unapređenje dostupnosti kvalitetnog obrazovanja za svu decu.\nSaopštenje MODS-a povodom upućenih predloga za izmene i dopune ova dva zakona možete pogledati OVDE.\nČlanice MODS Inkluzivno obrazovanje Konvencija o pravima deteta Participacija dece Roditeljstvo Socijalna davanja\nGostovanje Saše i Milice na temu kvalitetnog obrazovanja dece (Emisija „Jutro online“ – KCN TV)


U Srbiji ove godine uhvaćene 42.000 pripitih vozača\n► U Srbiji ove godine uhvaćene 42.000 pripitih vozača\nOve godine je u Srbiji iz saobraćaja isključeno više od 42.000 vozača zbog vožnje u alkoholisanom stanju, saopštilo je danas Ministarstvo unutrašnjih poslova.\nOd toga je 1.700 vozača upravljalo vozilom u stanju potpune alkoholisanosti, piše u saopštenju.\nMinistarstvo je najavilo da će Saobraćajna policija od 9. do 15. decembra sprovesti pojačanu kontrolu vožnje u alkoholisanom stanju i pod dejstvom psihoaktivnih supstanci.\nTo će biti deo takve međunarodne akcija u 29 zemalja - članica "Mreže saobraćajnih policija Evrope" (TISPOL).\nMinistar privrede Srbije Goran Кnežević zakačio pešaka retrovizorom\nMinistar privrede Srbije Goran Кnežević imao je jutros, oko 8.00 sati, saobraćajnu nezgodu u Zrenjaninu, na raskrsnici bulevara Milutina Milankovića i Dr Emila Gavrila, dok je vozio privatni...


SEEbiz.eu / TREND / Identifikovane dve osobe osumnjičene da su nosile vešala na protestu\nvešala vešala na protestu MUP Srbije Dveri\nDatum objave: 04.02.2019. - 17:18:27\nBEOGRAD - Beogradska policija identifikovala je dve osobe iz Rakovice koje su osumnjičene da su na subotnjem skupu u Beogradu nosile vešala, saopštilo je danas Ministarstvo unutrašnjih poslova (MUP).\nOsumnjičeni S.G. i N.P. će uz krivičnu prijavu zbog postojanja osnova sumnje da su izvršili krivično delo rasna i druga diskriminacija biti sprovedeni nadležnim tužilaštvima u Beogradu.\n"Pripadnici Ministarstva unutrašnjih poslova u Beogradu, u saradnji sa nadležnim Višim javnim tužilaštvom u Beogradu, identifikovali su dve osobe koje su, kako se sumnja, na javnom skupu održanom u Beogradu 2. februara ove godine nosile vešala", navedeno je u saopštenju MUP-a.\nMuškarci koji su identifikovani da su nosili vešala na subotnjem protestu "Jedan od pet miliona" u Beogradu privedeni su na saslušanje u beogradsku policijsku stanicu "29. novembar", javila je televizija N1.\nKako je preneo TV N1, jedna od privedenih osoba je maloletna.\nTelevizija N1 podseća da je državna sekretarka Ministarstva unutrašnjih poslova Biljana Popović Ivković rekla da se radi o pristalicama pokreta Dveri i Saveza za Srbiju.\nSavez za Srbiju ogradio se ranije danas od učesnika subotnje šetnje koji je nosio maketu vešala i ocenio da su takvi performansi pogrešni i da ne odražavaju ideje zbog kojih se odvijaju protesti u više od 50 gradova i opština Srbije.\nPokret Dveri je saopštio da je "slučaj sa nošenjem vešala na protestu još jedan spin iz režimske kuhinje" i da je "vladajući režim u panici zbog toga što su prošle nedelje protesti protiv Vučićeve vlasti održani u 50 gradova u Srbiji i što je u Beogradu na ulice izašlo preko 50.000 ljudi".\nPo navodima pokreta Dveri, mediji pod kontrolom vlasti maksimalno koriste besmislice kako bi oblatili proteste i "jedna od njih su nekakva vešala koja niko nije video ni kada su doneta ni kada su odneta sa protesta".\n"Na društvenim mrežama se vrlo brzo posle protesta pojavila slika mladića koji je nosio vešala i to slika u majici sa logom SNS. Shvativši da je njihova provokacija otkrivena, Nebojša Stefanović je brže bolje objavio da policija traga za dve osobe, a jutros režimski mediji objavljuju da su pronadjeni i da se radi o pristalicama Dveri. Pri tom nisu objavljena njihova imena", naveo je pokret Dveri.


Lisa i Lena gube veliki broj pratilaca na Instagramu! - Famoza.net\n14/11/2019 14/11/2019 Vladimir (Famoza.net) 123596Leave a commenthttps%3A%2F%2Fwww.famoza.net%2Flisa-i-lena-gube-veliki-broj-pratilaca-na-instagramu%2FLisa+i+Lena+gube+veliki+broj+pratilaca+na+Instagramu%212019-11-14+14%3A00%3A00Vladimir+%28Famoza.net%29https%3A%2F%2Fwww.famoza.net%2F%3Fp%3D123596\nLisa i Lena još uvek su daleko najpopularnije devojke iz Nemačke na Instagramu, ali u poslednje vreme dešava se nešto čudno, jer devojke svakodnevno gube blizu 2000 pratilaca! Iako to nije zastrašujuće mnogo za nekog ko ima preko 15 miliona pratilaca, negativan trend predstavlja iznenađenje.\nKako pokazuje Social Blade koji prati statistiku korisnika na društvenim mrežama, devojke nekim danima gube i po 10.000 pratilaca, a veoma je interesantno da se to dešava danima kad su najaktivnije! Recimo, 10. novembra one su zapratile dve osobe i dodale jednu sliku, a tog dana ostale su bez 9.411 pratilaca. Iako su ugasile svoj TikTok profil, devojke su nastavile da objavljuju muzičke videe na svom Instagram profilu, pa je zaista teško shvatiti gde je tačno problem.\nČini se da se Lisa i Lena ne sekiraju previše zbog svega već rade na svom novom YouTube kanalu, ali i na filmskoj karijeri, jer je njihov prvi film nedavno imao svoju TV premijeru. Kad je reč o Instagramu, devojke navode da će na njemu i dalje objavljivati stvari iz svojih privatnih života i karijere, ali i da ga nikad neće koristiti za reklamiranje tuđih proizvoda!


Univerzitet u Severnoj Mitrovici (na fotografiji) nije akreditovan na Kosovu i za kosovske vlasti je to nelegalna, odnosno paralelna institucija\nStudent Marko sa teritorije opštine Gračanica kod Prištine, u kojoj živi većinski srpsko stanovništvo, nema prava da aplicira za finansijsku pomoć Vlade Kosova.\nOn je apsolvent na Pravnom fakultetu pri Univerzitetu u Severnoj Mitrovici a u izjavi za RSE navodi da bi i srpski studenti trebali da imaju pravo na pomoć jer su građani Kosova.\nPrema njegovoj oceni, odluka Vlade da na ovu pomoć imaju pravo samo studenti fakulteta akreditovanih na Kosovu, je "diskriminatorna".\nAko pričamo o nekoj inkluziji srpske zajednice u kosovsko društvo, ovo će samo udaljiti sve. Mi smo te mlade snage i pokretačke sile koje treba da pokrenu proces pomirenja a ovakvi postupci kosovske Vlade nas vraćaju unazad -\nkaže student Marko.\n"Prosto mislim da zaslužuju to (pomoć), oni su ovde na Kosovu, na Kosovu studiraju i onda dati studentima iz jedne zajednice 100 eura a druge potpuno zaboraviti je očigledan vid diskriminacije. Još ako pričamo o nekoj inkluziji srpske zajednice u kosovsko društvo, ovo će samo udaljiti sve. Mi smo te mlade snage i pokretačke sile koje treba da pokrenu proces pomirenja a ovakvi postupci kosovske Vlade nas vraćaju unazad", kaže Marko.\nSa Markom se slaže i Irena, studentkinja Fakulteta za Biologiju u Severnoj Mitrovici. Napominje da bi studentima u ovom trenutku finansijska pomoć dobro došla ali nije iznenađena što Vlada Kosova to nije omogućila i studentima iz srpske zajednice.\n"Moram priznati da se takav njihov potez i očekivao i da se na to nismo oslanjali, što je dobro", smatra Irena.\nZašto nemaju svi prava na pomoć Vlade Kosova?\nStudenti iz srpske zajednice na Kosovu nemaju prava da apliciraju za finansijsku pomoć Vlade Kosova jer uglavnom studiraju na fakultetima Univerziteta u Severnoj Mitrovici, koji funkcioniše u sistemu Srbije.\nMinistarstvo finansija, rada i transfera Kosova je 7. maja saopštilo da svi aktivni i redovni studenti, koji se obrazuju na nekom od javnih ili privatnih fakulteta akreditovanih na Kosovu, imaju pravo da se putem posebne aplikacije prijave za pomoć u iznosu od 100 eura.\nMeđutim, Univerzitet u Severnoj Mitrovici nije akreditovan na Kosovu i za kosovske vlasti je to nelegalna, odnosno paralelna institucija.\nMinistarstvo finansija je omogućilo da za pomoć Vlade Kosova apliciraju strani studenti, odnosno svi oni koji studiraju na nekom od kosovskih fakulteta ali nisu državljani Kosova.\nSa druge strane, kosovsko Ministarstvo finansija je omogućilo da za pomoć Vlade Kosova apliciraju strani studenti, odnosno svi oni koji studiraju na nekom od kosovskih fakulteta ali nisu državljani Kosova.\n"Imajući u vidu da Univerzitet u Severnoj Mitrovici nije akreditovan od strane kosovskih institucija, upisani studenti (na tom Univerzitetu) ne ispunjavaju uslove za ovaj vid pomoći", navode u pisanom odgovoru za RSE iz Vlade Kosova.\nOvaj Univerzitet je u Severnu Mitrovicu iz Prištine izmešten nakon sukoba na Kosovu 1999. godine.\nInače u srpskim sredinama na Kosovu sve obrazovne institucije, uključujući predškolske ustanove, funkcionišu u sistemu Srbije i nemaju nikakvih dodirnih tačaka sa kosovskim sistemom.\nBez podrške jedino studenti\nOsim za studente, po 100 eura Vlada Kosova je izdvojila i za radnike u privatnom i javnom sektoru, te za penzionere, dok su korisnici socijalne pomoći dobijali duplu novčanu nadoknadu za april.\nPremijer Kosova Aljbin (Albin) Kurti je, predstavljajući mere pomoći njegove Vlade krajem aprila, rekao kako će "koristi imati svi građani".\nGotovo svi pripadnici srpske zajednice na Kosovu koji ispunjavaju uslove, primaju srpsku i kosovsku penziju. Takođe, ima onih koji koriste socijalnu pomoć koju isplaćuje Kosovo ali i pomoć za koju novac izdvaja Srbija.\nIpak, za ove kategorije nije bilo prepreka da dobiju pomoć Vlade Kosova od 100 eura jer se kosovski i srpski sistemi "ne prepoznaju", odnosno ni jedna strana nema uvid da li neko već ostvaruje penziju ili socijalnu pomoć u drugom sistemu.\nTakođe većina funkcionera Srpske liste, vodeće partije kosovskih Srba, ima duple funkcije u kosovskom i srpskom sistemu.\nSa druge strane, studenti Marko i Irena tvrde da njihovi sunarodnici nemaju mogućnost da studiraju po kosovskom sistemu i ne vidi ništa sporno u tome što svi fakultete upisuju u Severnoj Mitrovici.\nU srpskim sredinama na Kosovu sve obrazovne institucije, uključujući predškolske ustanove, funkcionišu u sistemu Srbije i nemaju nikakvih dodirnih tačaka sa kosovskim sistemom (na fotografiji Tehnička škola u Severnoj Mitrovici, jedna od škola koje funkcionišu u sistemu Srbije)\nDa li Srbi mogu da studiraju po kosovskom sistemu?\nPrema Ustavu Kosova, manjinske zajednice imaju pravo na obrazovanje na jednom od zvaničnih jezika na svim nivoima.\nNa Kosovu su zvanični jezici albanski i srpski, ali prema Zakonu o upotrebi jezika, turski, bosanski i romski imaju status službenih jezika u opštinama gde živi najmanje pet odsto pripadnika tih zajednica od ukupne populacije.\nZamenik ministra za obrazovanje u Vladi Kosova, Dugađin Pupovci, u izjavi za RSE nije precizno odgovorio da li kosovski sistem pripadnicima srpske zajednice omogućava da predavanja prate na svom maternjem jeziku, već je naveo da postoji nekoliko studijskih programa na bosanskom jeziku, i to na javnim fakultetima u Prizrenu i Peći.\n"Takođe, na Univerzitetu u Prištini postoji smer Balkanistike, gde se predavanja održavaju na albanskom i srpskom. Ima i privatnih institucija visokog obrazovanja koji organizuju predavanja na bosanskom jeziku", rekao je Pupovci.\nBalkanistika je četvorogodišnji studijski program, koji je od ove akademske godine otvoren na Filološkom fakultetu Univerziteta u Prištini, sa ciljem da, pored ostalog, promoviše međujezičke i međukulturne komunikacije na Kosovu i u regionu Zapadnog Balkana. To znači i da se srpski jezik po prvi put od 1999. godine godine uči na prištinskom Univerzitetu, u nastavi koja funkcioniše po kosovskom obrazovnom sistemu.\nPupovci napominje da Univerzitet u Severnoj Mitrovici, koji funkcioniše po srpskom sistemu, ne želi da se integriše u kosovski sistem.\nAvgusta prošle godine direktor Kancelarije za Kosovo Vlade Srbije Petar Petković položio je u Severnoj Mitrovici kamen temeljac za izgradnju novog Univerziteta. Predviđeno je da se objekat prostire na 10.575 kvadrata i da u njemu budu smešteni Prirodno-matematički fakultet, Pravni fakultet, Ekonomski fakultet i zgrada Rektorata.\nPetar Petković položio je u Severnoj Mitrovici kamen temeljac za izgradnju novog Univerziteta u avgustu prošle godine\nNevalidne i diplome srednjih škola\nNa Kosovu ne postoji ni osnovna ili srednja škola na srpskom jeziku, koja funkcioniše po kosovskom sistemu a kosovske institucije ne priznaju diplome srednjih škola koje su stečene u "paralelnim" obrazovnim institucijama, odnosno one koje izdaje Srbija.\nMeđutim, zamenik ministra za obrazovanje Dukađin Pupovci navodi da se na Kosovu priznaju kvalifikacije stečene na teritoriji Republike Srbije.\n"Za sada ne postoji neki aranžman za priznavanje kvalifikacija i diploma stečenih u preduniverzitetskim institucijama koje deluju u srpskim sredinama na Kosovu, a van obrazovnog sistema Republike Kosovo", objašnjava on.\nŠta je 'ključ' integracije srpskog obrazovnog sistema?\nU okviru inicijative "Open", koju čine srpske uticajne nevladine organizacije i mediji, u aprilu ove godine je objavljena studija o ključnim problemima kosovskih Srba pod nazivom "Ključ", u kojoj se pored ostalog, ukazuje i na probleme u obrazovanju.\nU toj studiji se zaključuje da se obrazovni sistem može integrisati u kosovski jedino kroz Zajednicu opština sa srpskom većinom, koja je dogovorena u okviru dijaloga Kosova i Srbije.\n"Olakšao bi se i proces međusobnog priznavanja svedočanstava i diploma, nastavna sredstva i udžbenici bi lakše dolazili iz Beograda, a Priština bi imala uvid u nastavne planove i programe", navodi se u studiji.\nSrpske uticajne nevladine organizacije i mediji u studji iz aprila ove godine konstatovali su da se obrazovni sistem može integrisati u kosovski jedino kroz Zajednicu opština sa srpskom većinom, koja je dogovorena u okviru dijaloga Kosova i Srbije (na fotografiji Univerzitet u Prištini sa privremenim sedištem u Mitrovici)\nIsak Vorgučić, direktor RTV KIM iz Čaglavice kod Prištine i kreator ove studije, je zaključio da bi kroz Zajednicu opština sa srpskom većinom bila regulisana i ulaganja koja dolaze od strane dve Vlade, Kosova i Srbije, odnosno da bi bilo mnogo manje prostora za manipulacije.\n"Finansije koje Beograd šalje i dalje srpskim institucijama na Kosovu ali i koje Priština izdvaja za prosveti i zdravstvo, kroz vaučere pre svega, išle bi preko jedne krovne organizacije (Zajednica opština sa srpskom većinom), koja bi u suštini bila kosovska", smatra Vorgučić.\nZajednica kao 'lek' za paralelizam na Kosovu\nZajednica opština sa srpskom većinom, čije je formiranje dogovoreno 2013. godine u okviru Briselskog dijaloga, je dugotrajni kamen spoticanja u dijalogu Kosova i Srbije o normalizaciji odnosa dve strane.\nDve godine nakon potpisanih sporazuma (2015) su dogovoreni i principi o formiranju Zajednice, za koje je Ustavni sud Kosova decembra iste godine utvrdio da nisu u potpunosti usklađeni sa duhom Ustava.\nKosovske vlasti odbijaju da realizuju ovaj sporazum uz obrazloženje da je Zajednica srpskih opština štetna, dok srpska strana uporno insistira na realizaciji sporazuma i traži da se to pitanje ponovo pokrene u okviru dijaloga.


Janjušević: DPS će se suočiti sa značajnim osipanjem biračkog tijela – Borba\n“A isto tako u partijskom smislu očekujem još veću dinamiku nakon lokalnih izbora u Nikšiću, koji su u planu najvjerovatnije u martu naredne godine. Tu je za očekivati reformisanje određenih partija, a možda i formiranje novih koje će značajno uticati na dalji parlamentarni i političko partijski život u Crnoj Gori”, kazao je Janjušević agenciji MINA.\n“Tu, prije svega, mislim na institucionalnu prednost sa kojom su ulazili u sve izbore u prethodnih 30 godina. Iz te institucionalne prednosti porodio se izborni inženjering sa tehnologijom koja je funkcionisala besprekorno do posljednjih parlamentarnih izbora, održanih 30. avgusta”, naveo je Janjušević.\nIzbori u Nikšiću su, kako je kazao, dokaz kako će da funkcioniše sistem “siguran glas”.\n“Kad nemate više mogućnosti ekskluzivne kontrole biračkog spiska, institucionalnog pritiska, tajnih štabova, kontrole procenta izlaznosti, kupovine ličnih karata”, naveo je Janjušević.\n“Previše su iskusni da znaju kako moraju sačuvati monolitnost i koheziju do tada. Sigurno je da partija mora razmišljati o novom liderstvu i novom političkom narativu i diskursu. Ukoliko budu istrajni u tvrdokornosti aktuelnog rukovodstva i lideršipa, mislim da ih to može skupo koštati”, smatra Janjušević.\n“Vidjeli smo da su neki lideri najjačeg konstituenta pokazali fleksibilnost i neće biti dio parlamentarne većine”, naveo je Janjušević.\n“Politička struktura koja čini DF sigurno je na velikom ispitu, gdje će se testirati usaglašavanje vlastitih politika sa javnim politikama izvršne vlasti, kao i kadrovskim potrebama nove vlade i ambicija najjače političke strukture u predstavništvu skupštinske većine”, kazao je Janjušević.\n“Ukoliko i dalje budu ostali u istim kadrovskim i liderskim formatima, sigurno da ih očekuje veliki pad u biračkom tijelu, koji može ići i do 15 odsto. E, ukoliko se to desi, mogla bi se formirati nova partija, sličnih programskih odrednica, socijalistička, građanska, suverenistička, koja bi preuzela to biračko tijelo”, kazao je Janjušević.\n“Sa druge strane, postavlja se pitanje koliko će nosilac liste “Za budućnost Crne Gore”, Zdravko Krivokapić, ukoliko bude premijer, uspjeti da, kao nestranačka ličnost sa najvećom ustavnom funkcijom u rukama, sinhronizuje i balansira zahtjeve 11 političkih subjekata koje predstavlja, a da ne krene putem formiranja partije, jer će ga snaga inercije same funkcije gurati u tom smjeru”, kazao je Janjušević.\n“Koalicija “Za budućnost Crne Gore” ostvarila je impozantan rezultat, ali iza toga stoji 11 političkih subjekata i logistika crkve, tako da neke osnove za buduće političke benefite mislim da su napravili Demokrate i URA, koji, kao pojedinačni politički subjekti i entiteti, utiču u formiranju vlasti”, zaključio je Janjušević.\nPavlović: Sastavljači ucjenjivačkih saopštenja najomraženiji pripadnici političke klase\nDps nikad nije ni imao pravo iskreno glasačko tijelo, sve je to bilo neko moranje i primoravanje!\nNiko normalan ih ne bi glasao!


Juniorsko EP u američkom fudbalu - Sportal\n23:23 - 21.11.2015\nJuniori Srbije pobedom krenuli ka EP u američkom fudbalu\nJuniorska reprezentacija Srbije u američkom fudbalu je u svom prvom takmičarskom nastupu na međunarodnoj sceni priredila iznenađenje savladavši Veliku Britaniju sa 13:12 u polufinalu kvalifikacija za plasman na Evropsko prvenstvo.\nJuniorska reprezentacija Srbije u američkom fudbalu je savladala reprezentaciju Holandije rezultatom 28:15 u finalnoj utakmici turnira u Kragujevcu i svojom drugom pobedom stigla nadomak plasmana na Evropsko prvenstvo.\n21:00 - 21.11.2015\nSrpski juniori bez EP u američkom fudbalu, u Kikindi meč počeo tucanjem jajima\nJuniorska reprezentacija Srbije u američkom fudbalu nije uspela da se plasira na Evropsko prvenstvo izgubivši u Francuskoj od domaće selekcije sa 35:0 u baraž meču. Za to vreme, u Srbiji su odigrani novi dueli u okviru nacionalnog šampionata, Superlige.\n05:13 - 21.11.2015\n05:12 - 21.11.2015\nSrpski juniori bez plasmana na EP u američkom fudbalu, Holanđani brojniji, stariji i bolji\nJuniorsko prvenstvo Evrope u američkom fudbalu koje je na programu 2013. godine proći će bez učešća reprezentacije Srbije koja nije uspela da se kroz kvalifikacije plasira u baraž.\nSamo još jedan korak deli juniorsku reprezentaciju Srbije od plasmana na prvenstvo Evrope u američkom fudbalu, posle pobede nad vršnjacima iz Holandije u polufinalu kvalifikacionog tunira u francuskom gradu Pesak, nadomak Bordoa. Za trijumf izabranicima\n18:51 - 20.11.2015\nJuniorska reprezentacija Srbije u američkom fudbalu nije uspela da se plasira na Evropsko prvenstvo, pošto je u finalu kvalifikacionog turnira, u Pesaku kraj Bordoa, poražena od domaće Francuske, rezultatom 49:0. „Orlići“ su do finala stigli fild golom I


IN2 d.o.o. - Šta tražimo\nŠta tražimo: Poslovnog konsultanta, juniora, za ERP rešenja korporacije Microsoft. U pitanju su softverska rešenja za kompletno pokrivanje i praćenje poslovnih procesa u okviru kompanije. Kompanija IN2 želi da uposli svršenog studenta Ekonomskog fakulteta, koji bi nakon inicijalne obuke i postepenog uključivanja u postojeće i nove projekte, vremenom postao samostalni konsultant.\nŠta očekujemo na početku: Od kandidata se očekuje spremnost na učenje i usvajanje novih znanja i kontinuiran napredak. Kandidat bi na početku dobio mentora, koji bi bio zadužen za obuku, uhodavanje i upoznavanje sa načinom rada, softverom i klijentima, sa kojim bi učestvovao na projektima implementacije Microsoft rešenja. U zavisnosti od brzine usvajanja znanja i napretka, kao i ocene mentora, konsultant bi dobijao nova zaduženja, uključivao se u nove projekte i dobijao mogućnost učenja novih funkcionalnih celina.\nKandidat mora biti spreman na usavršavanje u delu računovodstva i poslovnog savetovanja, na upoznavanje sa standardnim softverskim poslovnim procesima, vremenom i sa specifičnim poslovnim procesima klijenata, dok se istovremeno mora detaljno upoznati sa funkcionalnim delom softvera koji se implementira.\nŠta očekujemo nakon nekoliko meseci: Nakon inicijalne interne obuke, od kandidata se očekuje usvajanje prenetih znanja, postepeno uključivanje u projekte i vremenom osamostaljivanje.\nOsnovna zaduženja kandidata na projektima bi uključila učešće u analizi poslovnih procesa i davanje predloga načina organizacije istih, pisanje projektne dokumentacije, držanje obuka i prezentacija klijentima, testiranje novih funkcionalnosti i slično. Ove aktivnosti bi u prvom periodu bile uvek uz pomoć i nadzor mentora, a kasnije samostalno.\nŠta nudimo: Nudimo stalno zaposlenje tek diplomiranom studentu, kontinuirano i dugoročno ulaganje vremena i znanja, rad u dinamičnom okruženju, na malim i velikim, domaćim i internacionalnim projektima.\nPozicija: Poslovni konsultant, junior, za Microsoft Dynamics ERP rešenja\nObrazovanje: Državni Ekonomski fakultet\nProfil studenta/diplomca: Nedavno diplomirani student bez prethodnog radnog iskustva\n- Poznavanje osnovnih računovodstvenih, finansijskih i poreskih pravila\n- Poznavanje osnovnih metoda organizovanja poslovnih procesa\n- Poznavanje osnovnih ekonomskih principa\nZnanje stranih jezika: Dobro poznavanje engleskog jezika - govor i pisanje\n- Poznavanje MS Office alata (posebno Excel)\n- Poznavanje osnovnih principa integrisanih poslovno-informacionih sistema\n- Sposobnost rešavanja kompleksnih problema\n- Logičko zaključivanje\n- Komunikativnost i sposobnost rada u timu\n- Sistematičan pristup radnim zadacima\n- Analiza poslovnih procesa i način rada klijenata, identifikovanje procesa koji se mogu ispratiti softverskim rešenjem, identifikovanje poslovnih procesa koji se mogu izmeniti i unaprediti\n- Definisanje i specifikacija korisničkih zahteva sa funkcionalnog i finansijskog aspekta\n- Analiza finansijskog aspekta poslovnih procesa\n- Testiranje funkcionalnosti\n- Pisanje i održavanje projektne dokumentacije\n- Prezentacija rešenja i održavanje korisničkih obuka\n- Podrška korisnicima u svakodnevnom radu\n- Učestvovanje u celokupnom ciklusu implementacije ERP rešenja: od faze analize i prikupljanja zahteva, preko razvoja i testiranja, do obuke korisnika i podrške u radu.\n- Rad u timu mladom i dinamičnom timu, sa dodeljenim mentorom\n- Učestvovanje u podršci i implementaciji ERP rešenja\n- Rad na zahtevnim domaćim i internacionalnim projektima\n- Podrška iskusnog tima profesionalaca\nPozivamo kandidate zainteresovane za posao Poslovnog konsultanta, juniora, za Microsoft Dynamics rešenja da svoje radne biografije dostave na adresu: natasa.vujicic@in2.rs, a sve ostale da unesu svoje podatke u IN2 aplikaciju za posao u svakom trenutku, bez obzira na aktuelne konkurse, čime se upisuju u bazu potencijalnih zaposlenih.\nNajčešće traženi profili\nPosao softverskog inženjera je projektovanje, dizajniranje, izrada i učešće u implementaciji informacionih sistema. Potrebna je visoka stručna sprema (informatičko usmerenje) sa elektrotehničkog, ekonomskog, matematičkog, organizacionog ili sličnog fakulteta. Zahtevana znanja su: programiranje u alatima četvrte generacije (Oracle, Microsoft, …) ili objektnim alatima i jezicima (Java, .....) relacione/objektne baze podataka, poznavanje i želja za primenom metodologija i poznavanje operativnih sistema (Windows ili Unix ili VMS ili ...). Unutar IN2, softverski inženjer može obavljati poslove izrade softvera, rukovođenja segmentima projekta, celim projektom ili tehničko rukovođenje nizom projekata istovremeno.\nPosao konsultanta je implementacija informacionog sistema i briga za njegovo funkcionisanje. Potrebna je visoka stručna sprema, a usmerenje zavisi od vrste industrije u kojoj je informacioni sistem primenjen. Poželjno je iskustvo u implementaciji informacionih sistema i poznavanje odgovarajuće delatnosti (osiguranje, finansijski sektor, trgovina, ...). Tipični poslovi su: definisanje zahteva korisnika, uvođenje informacionog podsistema, ...\nOd svojih sadašnjih i budućih zaposlenih očekujemo:\n• konstantno usavršavanje i


Izvor: Megafon.co, 11.Jun.2020, 03:54\nMENT festival Foto – MENT festival\nMENT je nagrađivani trodnevni showcase festival otkrivanja muzike iz Evrope i šire. Na šestom izdanju festivala nastupilo je 80 >> Pročitaj celu vest na sajtu Megafon.co << muzičara iz 26 zemalja. Prisustvovalo je skoro 6000 posetilaca i više od 650 muzičkih profesionalaca.\nIzvor: BalkanRock.com, 11.Jun.2020\nPočele prijave za 6. gitarijadu „Na putu za jug“ koja se održava 25. jula u Mostaru, tačnije u Muzičkom centru Pavarotti. Na ovaj muzički festival, koji ove godine doživljava svoje šesto izdanje, mogu se prijaviti bendovi s područja čitave Bosne i Hercegovine. Prijave su otvorene od utorka,...


Direktorka i jedna od osnivačica nezavisnog Centra za istraživanje javnih politika Svetlana Đurđević Lukić preminula je u 53. godini, saopštila je danas ta organizacija.\nSvetlana Đurđević Lukić vodila je brojne projekte koji osvetljavaju najbitnije bezbednosne probleme kako svih građana, tako i različitih društvenih grupa u Srbiji - mladih, Roma, LGBT i žena.\nObjavljivala je radove kao što su monografije i prilozi u raznim zbornicima i časopisima.\nPre osnivanja Centra za istraživanje javnih politika radila je kao istraživačica i savetnica pri Odeljenju za međunarodni razvoj London School of Economics (LSE) u Londonu, Institutu za spoljnu politiku u Filadelfiji, Centru za kontrolu pešadijskog oružja u jugoistočnoj Evropi (SEESAC) i Misiji OEBS-a u Beogradu.\nBila je angažovana na nekoliko projekata Ministarstva nauke, Ministarstva spoljnih poslova i Ministarstva odbrane, a kao istraživačica i saradnica u Institutu za međunarodnu politiku i privredu, te Institutu za strategijska istraživanja i Instituta Vinča, kao i u Vladinoj radnoj grupa za izradu Nacionalnog akcionog plana za primenu Rezolucije 1325 Saveta bezbednosti UN 2016-2020, u Savetu Centra za spoljnu politiku, Evropskom pokretu u Srbiji.\nMagistrirala je politiku, bezbednost i integracije na University College London, a usavršavala se na Kolumbija univerzitetu u Njujorku i Univerzitetu Oksford. Diplomirala je Filozofskom fakultetu u Beogradu, na odeljenju za istoriju.


RELATIVNO MIRNA NOĆ U BEOGRADU: Četiri saobraćajne nezgode - Hitna pomoć intervenisala 86 puta | Novosti.rs\nDežuralo je 19 ekipa, plus jedna pedijatrijska i intervenisale su ukupno 86 puta put, od toga 20 intervencije na javnim mestima.\nDogodile su se četiri saobraćajne nezgode u kojima nije bilo ozbiljnije povređenih, pa su sve lakše povrede zbrinute na licu mesta.\nEkipe su intervenisale nekoliko puta i zbog lica u alkoholisanom stanju koja su vožena na odeljenje toksikologije VMA.\nKao i prethodnih noći u velikom broju su se javljali hronični srčani bolesnici zbog bola u grudima, asmatičari napada i hipertenzičari, ali i oni koji su se raspitivali za simpome prehlade i kovida.\nnoć u Beogradu Hitna pomoć intervencija Hitne pomoći saobraćajna nesreća


MARINIKA TEPIĆ ČOBANU: Đilas je imao hrabrosti da izazove Vučića na razgovor - Naša Borba\nMARINIKA TEPIĆ ČOBANU: Đilas je imao hrabrosti da izazove Vučića na razgovor\nPred same izbore govorili ste da Srbija jednom mora da progleda kako bi bili smenjeni oni koji su nam oterali mlade. Kako komentarišete to što Srbija ipak nije sasvim progledala i što su naprednjaci dobili većinu, doduše ne kao ranijih godina, ali ipak mogu da formiraju Vladu i skupštinsku većinu?\n– Progledala je Srbija – koja je to mogla i da čuje. Progledali su Beograd, Novi Sad, veći gradovi, gotovo listom sve urbane opštine velikih centara u kojima su građani adekvatno informisani, u kojima su dostupni i nerežimski mediji. Naša parlamentarna lista u Beogradu pobedila je u većini gradskih opština i osvojila više od 22%, a u Novom Sadu je pobedila Srpsku naprednu stranku na 44 biračka mesta u gradu i osvojila više od 20% glasova. Srpska napredna stranka je i pored svih mahinacija i pritisaka na birače u dva najveća grada Srbije pala na 34%, odnosno 36% i verujem da će se podrška naprednjacima i dalje smanjivati.\nKako god da SNS formira Vladu, ona će biti slaba da odgovori na ključne izazove u kojima se Srbija nalazi, jer će imati tanku većinu. Činjenica je da, pored slabog rezultata u Beogradu, lista SNS-a neće više imati apsolutnu većinu u Parlamentu.\nNa žalost, pritisci na glasače i naše kontrolore da se povuku, kupovina glasova, višegodišnja zloupotreba medija i činjenica da su RIK i GIK odbili stotine potvrđenih kršenja izbornog procesa, obesmislili su izbore. Uz sve te okolnosti i da su u prvi plan izbile teme o ratu u Ukrajini, ostavljajući malo prostora da do birača dopru političke platforme o budućnosti Srbije, rezultat je slabiji od onog koji smo očekivali. Pred nama je svakako detaljna analiza manjkavosti i grešaka koje smo napravili u kampanji – rekla je Tepić za Nova.\nMnogo negodovanja u opoziciji je izazvao razgovor Dragana Đilasa i Aleksandra Vučića oko raspisivanja novih beogradskih izbora. Međutim, nakon što je Vučić rekao DA novim begradskim izborima, sve stranke opozicije to su prihvatile kao novu šansu da naprednjačka vlast bude svrgnuta. Analitičari, međutim, tvrde da će na novim izborima naprednjaci ostvariti ubedljiviju pobedu?\n– Dragan Đilas je iznad svega pokazao da je lider, ne samo predsednik najjače opozicione stranke. Čovek koji zna da proguta gorku reč kada je već krenula, koji zna kuda ide i dok ga udaraju po kolenima i s leđa, koji je mnogima od nas bio zaštita od još težih udaraca, jer su se najteži uvek prvo obijali o njega, ali i čovek koji je prvi krenuo da prokrči put za celu opoziciju. Đilas je prvi imao hrabrost da izazove na razgovor čoveka koji sedi na najvišem mestu vlasti i godinama ga javno satanizuje. Naravno da je i Aleksandar Vučić mogao da podiđe svojim biračima i da učini još jedan populistički potez u nizu odbijajući da razgovara sa Đilasom, ali je i on odlučio da kroz razgovor traži rešenje za političku krizu u Beogradu koja je očigledna. Na žalost, nakon toga se jedan deo opozicije i naših dojučerašnjih partnera strmoglavio u populizam, ne uzimajući u obzir koliku odgovornost nosi bavljenje politikom. A da bismo mogli da sprovodimo politiku, odgovorno je da bar pokušamo da smirimo tenzije, svi. Pri tom, uradio je sve javno, bez rukavica, svestan da će sebe izložiti i napadima.\nOčekujem da će nakon određenog vremenskog perioda i druge partije imati razumevanja za potez koji je pomogao da se odbrani volja Beograđana. Potpuno je jasno da bismo u suprotnom imali neke nove Vesiće na čelu Beograda u naredne četiri godine. Ne postoji bolji način da se smeni vlast u Beogradu nego na vanrednim izborima, gde će građani ovaj put odlučivati samo o tome u kakvom gradu će živeti. Očekujem da ćemo kao opozicija imati još više glasova, kada se smire strasti koje nisu racionalne. Verujem da ćemo tada zrelo i odgovorno moći da razgovaramo kako ćemo nastupati na izborima. Ti izbori ne smeju biti ni nalik na ove aprilske.\nDragan Đilas nije tražio samo nove izbore za Beograd, već i uslove da bi ti izbori bili regularni – proveru biračkog spiska, paritetan odnos predstavnika vlasti i opozicije u izbornim komisijama, a ne da se političkim preglasavanjem eliminišu prigovori o povredama izbornih pravila, da se danima kriju dokumenta od opozicionih članova GIK-a, da im se potom stotine strana daju na uvid nekoliko minuta pre sednice za odlučivanje, da se među džakovima šetaju samo članovi izbornih predstavnika vlasti, a opozicioni su više od 48 sati isključeni iz svih postupanja i informisanja. Ima sigurno još velikih problema koji su opteretili ove izbore. Poučeni ovim iskustvom bićemo još spremniji za odbranu svakog glasa na sledećim izborima.\nDa li se pre poziva Vučiću na razgovor, Đilas konsultovao sa strankom, s obzirom da vaši koalicioni partneri tvrde da nisu bili upoznati?\n– Kao što znate, Dragan Đilas je otišao na sastanak kao predsednik naše Stranke slobode i pravde i naravno da je za to prethodno dobio podršku stranke. Taj sastanak je najavljen nekoliko dana ranije, javnost je bila upoznata da će biti održan u ponedeljak, a Đilas je odmah nakon sastanka obavestio javnost o svim detaljima razgovora sa Vučićem. Podsetiću da je Đilas svojevremno odbio ponude naprednjaka da bude gradonačelnik ili potpredsednik Vlade, tako da je potpuno jasno da su Draganove namere bile najčasnije moguće i vođenje principom odbrane glasova Beograđana.\nPrema vašoj političkoj proceni sa kime ce SNS praviti vladu, s obzirom da se sve češće tvrdi da za proruske stranke neće biti mesta u vladi?\n– S kim god da SNS napravi Vladu, ta Vlada će biti slaba i nedorasla momentu u kome se Srbija i Evropa nalaze. Ne želim da licitiram s kim će SNS praviti Vladu, ali ponavljam, s kim god da je napravi, ta Vlada neće doprineti rešavanju problema koje ima Srbija i biće kratkog veka.\nDa li ćete biti poslanik i šef poslaničke grupe?\n– Biću poslanica naravno, a o ulogama unutar poslaničkog kluba donećemo odluku nakon konstituisanja novog saziva Narodne skupštine u odnosu na konačni sastav naše poslaničke grupe.\nDragan Đilas je iznad svega pokazao da je lider, ne samo predsednik najjače opozicione stranke. Čovek koji zna da proguta gorku reč kada je već krenula, koji zna kuda ide i dok ga udaraju po kolenima i s leđa, koji je mnogima od nas bio zaštita od još težih udaraca, jer su se najteži uvek prvo obijali o njega, ali i čovek koji je prvi krenuo da prokrči put za celu opoziciju. Đilas je prvi imao hrabrost da izazove na razgovor čoveka koji sedi na najvišem mestu vlasti i godinama ga javno satanizuje – rekla je u intervjuu za list Nova Marinika Tepić, potpredsednica Stranke slobode i pravde.\nPrethodni tekstORVELOVA I VUČIĆEVA SRBIJA: MUP planira nabavku softvera koji prepoznaje lica i prikuplja podatke o nama sa interneta\nSledeći tekstSKENER „UMRO“, MAGNET NEMAMO, IDITE PRIVATNO: Pakao za pacijente u Zaječaru\nMARINIKA TEPIĆ: Đilas je imao hrabrosti da izazove Vučića na razgovor - OPOZICIJA Na Jednom Mestu 23 aprila, 2022 At 9:24 pm\n[…] MARINIKA TEPIĆ ČOBANU: Đilas je imao hrabrosti da izazove Vučića na razgovor se pojavljuje prvo na Naša […]


Istraživanje: 24.000 beba godišnje rodi se s hepatitisom - mojabeba.rs\nIstraživanje: 24.000 beba godišnje rodi se s hepatitisom\nSvetski dan borbe protiv hepatitisa, bolesti jetre, obeležava se danas 28. jula, s ciljem da se podstakne preventiva, omogući edukacija i bolje razumevanje virusnog hepatitisa kao problema svetskog zdravstva.\nProcenjuje se da oko tri odsto svetske populacije danas boluje od hepatitisa C. Kod oko 80 odsto inficiranih vremenom se razvije hronično oštećenje jetre.\nHepatitis B, najopasniji oblik hepatitisa, može se sprečiti vakcinacijom, a postoji terapija i za hepatitis C.\nHepatitis znači „upala jetre“ i najčešćeje uzrokovan infekcijom jednog od pet glavnih virusa koji se nazivaju po tipovima A, B, C, D i E.\nGodišnje se oko 24.000 dece rađa s hepatitisom, bilo da je majka imala infekciju, ili je dobila prvi put tokom trudnoće. Bez lečenja, 10 do 20 odsto od tih beba dobije virus, obično tokom porođaja. Rizik je najveći kada žena dobije hepatitis B u trećem trimestru trudnoće ili ako ima posebno visok nivo virusnih partikula u svom telu. Većina zaraženih beba – preko 90 odsto – postane hronični nositelj koji se suočava sa visokim rizikom od ozbiljnih bolesti jetre, baš kao odrasli.\nPreporuka je da se sve trudnice testiraju na hepatitis B (ovo je jedna od obaveznih analiza koje se obavljaju obično pred sam porođaj).\nRizik od prenosa hepatitisa C na dete za vreme trudnoće zavisi od količine virusa u krvotoku. Generalno, rizik je oko pet do deset odsto, ali se povećava kod osoba inficiranih i HIV-om, kod kojih se rizik povećava do 12 procenata. Žene sa hepatitisom C koje su u drugom stanju ili planiraju trudnoću treba da razgovaraju sa lekarom o rizicima.\nTagovi: bolest jetre hepatitis lecenje obavezno testiranje na hepatitis porođaj trudnoća\n26 sep, 2015 Ishrana deteta\n[caption id="attachment_105491" align="alignnone" width="640"] Foto: Dobra hrana[/caption] Sastojci: 500 g pilećeg belog mesa 1 manja glavica ...\n5 okt, 2016 Korisni saveti\n18 nov, 2014 Zanimljivosti


Inicijativa za poboljšanje kvaliteta javnog informisanja u Gradu Kragujevcu - Kaži Traži\nUdruženje građana Šumadijski centar za građanski aktivizam “Res publika” poziva sve medije, nevladine organizacije i građane da podrže našu Inicijativu za poboljšanje kvaliteta javnog informisanja, koja će biti zvanično upućena Gradskom veću Grada Kragujevca.\nAutor: Res publika\nU cilju poboljšanja kvaliteta javnog informisanja u gradu Kragujevcu i radi ostvarivanja javnog interesa u oblasti informisanja, tražimo od vas da u najskorije vreme raspišete konkurs za sufinansiranje medijskih projekata od javnog interesa.\nOčekujemo da medijima, produkcijama, udruženjima građana i drugim pravnim licima registrovanim za proizvodnju medijskog sadržaja, pružite priliku da svojim projektima konkurišu za javni novac, a građanima Kragujevca omogućite pravo na medijski pluralizam. Podsećamo vas na zakonsku obavezu da se “jedinica lokalne samouprave stara o ostvarivanju javnog interesa podstičući raznovrsnost medijskih sadržaja, slobodu izražavanja ideja i mišljenja, slobodan razvoj nezavisnih i profesionalnih medija, što doprinosi zadovoljavanju potreba građana za informacijama i sadržajima iz svih oblasti života, bez diskriminacije”.\nTražimo od vas da sve medije tretirate ravnopravno i da im omogućite da svoj posao obavljaju u skladu sa profesionalnim standardima, ne deleći ih na podobne i nepodobne i ne uskraćujući im odgovore na postavljena pitanja.\nIstovremeno, ukazujemo da su građani Kragujevca, u istraživanju koje je tokom novembra spoveo Šumadijski centar za građanski aktivizam “Res publika”, kao najvažnije teme o kojima bi mediji trebalo da informišu, naveli komunalne usluge, transparentnost rada gradske uprave, ekologija (Energetika, javna higijena), zdravstvo i socijalna pitanja, nezaposlenost, mladi, kultura.\nMi, potpisnici ove inicijative, verujemo da ćete prilikom raspisivanja Konkursa za sufinansiranje projekata proizvodnje medijskih sadržaja od javnog interesa u gradu Kragujevcu u 2019. godini, uvažavajući iznete stavove građana, definisati prioritetne konkursne teme.\nSvi zainteresovani da podrže Inicijativu za poboljšanje kvaliteta javnog informisanja u Gradu Kragujevcu mogu se javiti mejlom na adresu respublica034@gmail.com ili nas konktatirati preko zvanične fejsbuk strane.\nUdruženje građana Šumadijski centar za građanski aktivizam “Res publika” jedan je od lokalnih partnera u okviru projekta „Javni novac za javni interes“.


Kostreš: Vojvodina najviše izvozi, ali svi tokovi novca vode ka Beogradu | Autonomija\nKostreš: Vojvodina najviše izvozi, ali svi tokovi novca vode ka Beogradu\n"Nastavi li se ova politika, Beograd će postati jedina naseljena oblast Srbije, a Vojvodina, Šumadija, Niš ili Timočka krajina samo ispražnjeni krajevi"\nGeneralni sekretar Lige socijaldemokrata Vojvodine (LSV) Bojan Kostreš upozorio je danas da aktuelna ekonomska politika i centralistički sistem upravljanja preti da opustoši Vojvodinu, ali i sve druge regione u Srbiji, izuzev glavnog grada, jer „svi tokovi novca vode ka Beogradu“.\nOn je ukazao da poslednji podaci Republičkog zavoda za statistiku o spoljnotrgovinskoj razmeni Republike Srbije za prvih 11 meseci 2016. godine predstavljaju još jedan od mnogobrojnih primera centralizacije u našoj državi.\nU saopštenju za javnost Kostreš je naveo da ti podaci pokazuju da Vojvodina ima najveće učešće u izvozu u odnosu na druge regione u Srbiji, sa 31,8%, dok slede Šumadija i zapadna Srbija sa 26,6%, te region Beograda sa 25,5%, i južna i istočna Srbija sa 15,9%. Ipak, kako je istakao, „tokovi novca u Republici Srbiji vode ka Beogradu“.\n„Vojvođanski izvoz je čak za 25% viši od učešća pokrajine u ukupnom stanovništvu Srbije, a svi ostali regioni su ispod ili na samom proseku. Međutim, kada se posmatra regionalni raspored uvoza, upečetljiva je prednost Beograda jer taj region učestvuje u ukupnom uvozu Srbije sa čak 45,8%, ili čak 90% više od učešća glavnog grada u stanovništvu Srbije“, napominje on.\nDodao je da Vojvodina uvozi znatno manje nego što izvozi, odnosno oko 26%.\nPrema njegovim rečima, LSV konstatno ukazuje na ove nelogičnosti, što ne predstavlja nikakv separatizam, nego želju da se prestane sa praksom jačanja jednog centra i slabljenja svih ostalih krajeva zemlje.\n„Na prvi pogled uočava se i problem zamagljivanja realnog ekonomskog stanja u pokrajini jer ne postoje potrebni zvanični podaci koje je ranije obrađivala i publikovala pokrajinska institucija za obradu statističkih podataka. Sadašnji Republički zavod za statistiku Republike Srbije ne prikazuje u dovoljnoj meri statističke podatke kao i kretanje trendova. Pogotovo je to uočljivo kada uporedimo ‘region Beograd’ i ‘region Vojvodina’ u zvaničnim publikacijama ove institucije“, naveo je Kostreš.\nPodsetio je i da je Vojvodina tokom osamdesetih godina prošlog veka prednjačila kao region i ozbiljno konkurisala privredama Slovenije i Hrvatske, koje su tada bile ekonomski najrazvijeniji deo bivše države, dodavši da je danas Vojvodina po zvaničnim statističkim podacima Republičkog zavoda za statistiku u primetnom ekonomskom zaostajanju za regionom Beograda.\n„Ova činjenica je najilustrativnija u zvaničnim pokazateljima kretanja bruto društvenog proizvoda (BDP) po regionima u Srbiji u 2015.godini. Prema ovoj publikaciji Zavoda za statistiku, BDP Beogradskog regiona iznosi 1,59 milijardi dinara dok je isti BDP za region AP Vojvodine u iznosu 1,06 milijardi dinara. To znači da cela Vojvodina na godišnjem nivou proizvede 66 % novostvorene vrednosti (BDP) u odnosu na novostvorenu vrednost grada Beograda“, ocenio je on.\nKostreš je poručio i da bi podatak o tome da je BDP Vojvodine manji od republičkog proseka trebalo da bude zvono za uzbunu, odnosno razlog „za promenu ekonomske politike koja guši sve regione osim Beograda“.\n„Nastavi li se ova politika, Beograd će postati jedina naseljena oblast Srbije, a Vojvodina, Šumadija, Niš ili Timočka krajina samo ispražnjeni krajevi“, zaključio je on.


Ðilas: FIBA nas je suspendovala - B92\nÐilas: FIBA nas je suspendovala\nPredsednik Košarkaškog saveza Srbije Dragan Ðilas potvrdio je novinarima da je FIBA Evropa iskljuèila Srbiju sa Evropskog prvenstva 2017. godine.\nIzvor: B92 subota, 16.04.2016. | 17:56\n* FIBA: Bez izbacivanja, svima opomena\n* Tomaševiæ: Nismo izbaèeni, videæemo za Partizan\n* Todoriæ o FIBA: Partizan od sada gleda samo sebe\n* KSS: U ponedeljak i utorak sa klubovima o FIBA\nOn je dodao da postoji moguænost da se Srbiji oduzme i domaæinstvo kvalifikacionog turnira za Olimpijske igre.\n"Ta odluka je duboko pogrešna, loša i ništa dobro ne može da donese", rekao je Ðilas novinarima u Beogradu.\nFIBA Evropa je u petak veèe poslala dopis Košarkaškom savezu Srbije i drugim nacionalnim savezima sa odlukom o suspenziji.\n"Situacija jeste nezgodna i nepoštena i svaka druga, ali posao mene kao predsednika jeste da štitim interese srpske košarke, a za mene je najviši interes košarke interes reprezentacije. Uz poštovanje prema svim klubovima, važni su i Evroliga i Evrokup, ali pamte se Olimpijske igre i medalje sa njih", rekao je Ðilas.\nTodoriæ i Partizan\n"Razumem stav svakog kluba da želi da igra takmièenje koje hoæe i intimno mislim da svaki klub na to ima pravo. Ali, ako doðemo u situaciju da interes bilo kog kluba, ne samo Partizana, imate i Mega Leks, koji po plasmanu može da igra i Evroligu, mislim, ipak, da interes mora da bude podreðen interesima reprezentacije", rekao je Ðilas.\nKSS ima rok do 20. maja da dokaže da srpski klubovi neæe igrati u Evrokupu, ukoliko žele da suspenzija bude ukinuta.\n"Trenutno se vodi spor izmeðu Evrolige i FIBA, pošto su tužili jedno drugo. Ako mene pitate, ja ne mislim da je ova odluka zasnovana na nekom velikom pravu i statutu FIBA, ali dok mi to dokažemo. Bojim se da bi bilo kao sa nekim drugim stvarima u našoj istoriji u poslednjih 20 godina, kad nam se svašta dešavalo, a posle se pokazalo da to nije bilo tako", rekao je Ðilas.\nÐilas je rekao da æe se sledeæe nedelje održati sastanak srpskih klubova i drugih nacionalnih saveza da bi se odluèilo o daljim koracima.\n"Razgovaraæemo sa klubovima, predoèiæemo im situaciju, koja je teška. Ja mislim da ne postoje u Srbiji interesi jednog ili drugog ili treæeg kluba, postoji samo interes srpske košarke, a interes srpske košarke je da ova generacija momaka koja to zaslužuje bude na Olimpijskim igrama", rekao je predsednik KSS.\nÐilas je pomenuo i da u regionalnim savezima postoji neslaganje i da odluka ABA da se prikloni Evroligi dovodi u pitanje i buduænost tog takmièenja, odnosno njenog formata.


Mlade udovice ne mogu do porodične penzije - Penzin\nPočetna Magazin Godine Mlade udovice ne mogu do porodične penzije\nMlade udovice ne mogu do porodične penzije\nNovi, pooštreni uslovi penzionisanja, koji važe od 1. januara ove godine, nisu izazvali zabunu samo kod žena, koje sve starije idu u penziju, već i kod udovica koje su računale da će porodičnu penziju steći po automatizmu, piše Politika.\nSlika: Udovica Kliko, čuvena vinarka\nU Fondu za penzijsko i invalidsko osiguranje, kažu, da po važećem zakonu udova stiče uslov za porodičnu penziju sa navršene 52 godine života. Ukoliko je u momentu smrti supružnika imala najmanje 45 godina života, pravo na porodičnu penziju stiče kada navrši zakonom propisane godine života (52 godine života u 2015. godini, 52 godine i šest meseci u 2016, 53 godine u 2017).\nZakon o PIO – Porodične penzije od Člana 27\nUkoliko je u momentu smrti supružnika bila mlađa od 45 godina života, ona nikada neće moći da ostvari pravo na porodičnu penziju, osim ako deca iz tog braka ostvare pravo na porodičnu penziju po smrti oca.\nNešto više izbora imaju udove koje su se više puta udavale. One mogu da biraju od kog će muža da naslede porodičnu penziju. Recimo, kažu u PIO fondu, ukoliko je udovica ostvarila u prvom braku pravo na porodičnu penziju, pa se ponovo udala i po drugi put postala udovica, bez obzira na to da li ima ili nema decu, zadržava pravo na isplatu već ostvarene porodične penzije po smrti prvog supruga. Međutim, bez obzira na broj sklopljenih brakova, odnosno broj preminulih supružnika, udovica može da ostvari pravo samo na jednu porodičnu penziju.\nČak i ako udovica ispunjava uslove za dve ili više penzija, može da koristi samo jednu i to po sopstvenom izboru.\nAko bi iznos porodične penzije po smrti drugog bračnog druga bio povoljniji, udovica može samo da se opredeli za tu penziju, ali nikako ne može da prima dve ili više penzija, bez obzira da li je pitanju domaća ili mešovita (domaća i inostrana prinadležnost).\nUpitani kakva su prava udovica, kojoj je u drugom braku preminuo suprug primalac inostrane penzije, odnosno, može li ona da ostvari pravo na njegovu inostranu penziju s obzirom da već prima porodičnu penziju od prvog supruga koja je u celini domaća, u PIO odgovaraju da, o pravu na tu stranu porodičnu penziju odlučuje inostrani organ socijalnog osiguranja prema svojim zakonskim propisima.\nUkoliko udovica stekne pravo na tu inostranu porodičnu penziju po smrti jednog supružnika, to ne utiče na isplatu porodične penzije koja je ostvarena u Srbiji po smrti drugog supružnika.\nNešto je drugačija situacija kada se radi o vanbračnim supružnicima, jer oni ne mogu da ostvare pravo na porodičnu penziju, nezavisno od toga koliko je trajala ta zajednica.\nOsnov za ostvarivanje prava na porodičnu penziju isključivo je bračna zajednica, za koju je u određenim okolnostima propisano da je morala da traje najmanje dve godine, ili, da su supružnici imali zajedničko dete.\nOvo pravilo ne važi za decu rođenu u vanbračnoj zajednici, koja su u svojim pravima potpuno izjednačena sa decom rođenom u braku.\nIstovremeno primaoci porodične penzije mogu da rade samo po ugovoru o delu i autorskom ugovoru. Od januara ove godine njima se neće obustavljati isplate penzije, ako iznos te mesečne naknade ne prelazi najnižu osnovicu u osiguranju zaposlenih u momentu uplate doprinosa, zaključuju u Penzijskom fondu, piše J. Petrović-Stojanović za list Politika.\nTags:penzijeporodična penzijaudovaudovacudovicaZakon o penzijskom i invalidskom osiguranjuzakoni\nNemačka: Potrebno 500.000 imigranata godišnje do 2050. godine\nHoroskop za četvrtak, 23. april 2015. godine